REUTERS PIŠE O PRELEPOM KRUPNJU: Predsednik opštine Ivan Isailović u potrazi za investicijama – Come To Serbia\nReuters, najveća i najpoznatija svetska agencija, objavila je članak o Krupnju i naporima predsednika opštine Ivana Isailovića da od Turske dobije još investicija. U okviru ovog članka govori se i o vraćanju turskog uticaja na Balkan. Prenosimo tekst u celosti:\n„Ivan Isailović, prvi čovek malog srpskog grada Krupnja, sledeće nedelje ide u inostranstvo da traži investitore, ali ne u Minhen ili u Pariz, nego u Istanbul – ovo je znak rastućeg turskog uticaja na Zapadnom Balkanu koji brine neke zemlje članice EU.\nSa stavljanjem procesa proširenja na stranu zbog Bregzita plus posledica dugova i migrantske krize, region je postao igralište za igru moći između EU i Turske, dok Rusija i Kina takođe pokušavaju da se nametnu kao zemlje koje ovde imaju uticaj.\nIsailović želi poslove za svoju siromašnu, izolovanu opštinu, koja se smestila u šumovitim brdima u blizini zapadne granice Srbije, sa Bosnom. A njegov izbor destinacije u potrazi za investitorima svedoči o turskoj spremnosti da investira novac i projektuje „meku moć“ u zemlje Balkana, kojima je jednom vladala Otomanska imperija.\nJedna turska kompanija je već stvorila 300 radnih mesta u fabrici tekstila u Krupnju, a političke veze Beograda i Ankare su pomogle da se osigura najveća investicija u poslednjih 30 godina u gradu koji je ozbiljno pogođen poplavama 2014. godine.\n– Oni su dobri investitori… Nisu tražili subvencije – rekao je Isailović za Reuters, naglašavajući da se zato i sprema za put u Tursku, kako bi privukao još investicija, ovog puta u lokalnu drvoprerađivačku industriju.\nSve više raste svest o tome da zapadnoevropske vlade i investitori zanemaruju mala i podeljena tržišta regiona koji im se nalazi „u dvorištu“.\n– Turski investitori idu u nerazvijena područja, za razliku od investitora iz zapadnih zemalja – kaže Marko Čadež, srpske Privredne komore Srbije.\nLideri EU su se susreli sa liderima Srbije, Albanije, Bosne, Crne Gore, Makedonije i Kosova u četvrtak, i složili su se da se izgradi još energetskih veza i da se zajednički radi na rešavanju pitanja kao što su borba protiv ekstremizma i kontrola migracija.\nAli ovo je bio prvi takav sastanak za 15 godina, i EU je objasnila da neće biti brzog ulaska u blok.\n– Nismo se pretvarali da je sve jasno i jednostavno – rekao je predsedavajući EU Donald Tusk na samitu u Sofiji.\nPrema podacima Privredne komore Srbije, 20 turskih kompanija je otvorilo svoje pogone ili radi na njihovom otvaranju u Srbiji, koja takođe gaji bliske istorijske odnose sa Rusijom.\nObim trgovinske saradnje između Turske i 6 zemalja Zapadnog Balkana koje imaju ambiciju da uđu u EU raste iz godine u godinu, i povećan je sa 435 miliona dolara 2003. godine na 3 milijarde u 2016, od čega Srbiji pripada jedna trećina.\nSa 340 miliona evra investiranih u Kosovo, uglavnom za kupovinu aerodroma i kompaniju koja se bavi elektrodistribucijom, Turska je treći najveći investitor Prištine.\nNeki Evropljani pokazuju znake frustracije zbog činjenice da ovaj region polako potpada pod tursku sferu uticaja, jer Ankara projektuje svoju moć i preko kulture, osim preko poslovnih dogovora.\n– Cifre pokazuju da je EU trgovinski partner broj jedan u regionu, ali neke zemlje članice su zabrinute zbog „mekanog“ uticaja Turske u regionu – rekao je Reutersu zapadni diplomata koji je želeo da ostane anoniman.\nU Bosni, etnički podeljenoj zemlji u kojoj muslimani čine većinu, Turska je potrošila više od 300 miliona evra na projekte, među kojima je rekonstrukcija džamija i spomenika iz doba Otomanske imperije.\nTurski predsednik Tajip Erdogan, koji ima hladne odnose sa jednim brojem lidera EU, čak je održao predizborni miting u bosanskom glavnom gradu Sarajevu u nedelju. Erdogan je tražio i lokaciju za održavanje mitinga za Turske gastarbajtere iz Evrope, i odabrao je Bosnu, pošto su ga odbile Nemačka i Austrija.\n– Nekima smetaju naše aktivnosti na Balkanu i naša jaka saradnja koju smo uspostavili sa Srbijom i Bosnom i Hercegovinom – rekao je Erdogan ranije ovog meseca posle sastanka sa predsednikom Srbije Aleksandrom Vučićem.\nErdogan je komentarisao i najavu francuskog predsednika Emanuela Makrona, koji je umanjio šanse da se EU, čiji broj članica će se smanjiti na 27 sledeće godine, zbog izlaska Velike Britanije, brzo proširi.\n– Ne želim Balkan koji se okreće ka Turskoj ili Rusiji, ali ne želim Evropu koja bi, funkcionišući s poteškoćama sa 28, a sutra sa 27 članica, odlučila da možemo da nastavimo da „galopiramo“, da sutra ima 30 ili 32 članice, sa istim pravilima – rekao je on Evropskom parlamentu u aprilu.\nGlasači u EU su obazrivi, kad je reč o proširenju na region koji ima seriju problema, uključujući organizovani kriminal i pogranične nesporazume. Ali Turska ima različit pristup, izražen kroz sve od religije – Erdogan je osnivač vladajuće AK partije, koja ima korene u Islamu – do obrazovanja i popularne kulture.\n– Mislim da će uticaj Turske da se nastavi kroz religiju i investicije u religiju. Kulturni uticaj će rasti kroz turske filmove, sapunice i škole – kaže Vehbi Kajtaz, glavni urednik kosovskog istraživačkog portala Insajderi.com.\nKajtazi kaže da su zemlje kao što je Kosovo premale i preslabe da se odupru eventualnom političkom pritisku koji dolazi iz Turske.\nProšlog meseca Kosovo je uhapsilo i isporučilo šest turskih državljana koja je Ankara tražila zbog navodnih veza sa školama koje finansira pokret Gulena, koga Erdogan krivi za neuspeli puč 2016. godine. Aktivisti kažu da je hapšenje narušilo njihova ljudska prava, a zbog ovoga je smenjen ministar unutrašnjih poslova.\nOd 2000. godine Turska učestvuje u velikom broju regionalnih inicijativa, promovišući jaču saradnju Bosne i Srbije, i Bosne i Hrvatske – koje su sve učestvovale u ratovima 90-tih, kad se Jugoslavija raspala. Ranije ove godine Turska je obećala da će finansirati izgradnju autoputa od Beograda do Sarajeva.\n– Turska je uspela da iskoristi svoje istorijske, kulturne i lične veze sa regionom kako bi izgradila jače veze – kaže za Reutes Alida Vračić iz Nemačkog instituta za međunarodne i bezbednosne poslove, o turskom uticaju u regionu.\n– Mislim da zvaničnici EU mogu da uče od Turske i koriste isti model kako bi jačali veze sa regionom i pojačali uticaj – kaže ona.“\nPosted by: silvija in Šumadija i Zapadna Srbija, Vesti tagged Ivan Isailović, Krupanj, Mačva, Podrinje, Turizam, Turska, Zapadna Srbija\nULICA ISTORIJE U KRUPNJU – Tu su Maršal Tito, heroji Prvog Svetskog rata, nepoznati nemački oficir, švajcarski forenzičar i još toliko više…


Poslovi iz oblasti osiguranja - Poalovi Akademija Oxford\nPoslovi iz oblasti osiguranja\nKategorija osiguranje na sajtu poslovi Akademije Oxford pokriva sve one poslove koji su vezani za ovu oblast, a među njima se najčešće mogu sresti oglasi za posao na radnoj poziciji agent prodaje osiguranja. Ovaj posao je posebno zanimljiv kandidatima, jer uglavnom podrazumeva rad na terenu, ali i rad na procenat, pa se neretko događa da se smatra dodatnim poslom, koji može da donese lepe prihode, ukoliko se radi na maksimalno profesionalan način. Naravno, ima i onih kompanija koje ne pristaju da na ovoj radnoj poziciji zapošljavaju bilo koga honorarno, tako da o tom zahtevu treba voditi računa prilikom izlistavanja oglasa, te odabira na koji ćete da konkurišete.\nSvakako treba pomenuti i radnu poziciju procenitelj štete, ali i savetnik prodaje životnih ili neživotnih osiguranja, kao i konsultatnt za osiguranje života, te prodavac osiguranja autoodgovornosti, odnosno administrator osiguranja. Podrazumeva se da su ovo samo neke od radnih pozicija na koje možete da konkurišete, iako kategorija osiguranje na sajtu poslovi Akademije Oxford pokriva mnogo više njih. Najbitnije je da odaberete onaj oglas u kome su izneti zahtevi koji vam u potpunosti odgovaraju, ali koje i zadovoljavate, jer poslodavci prihvataju samo one prijave koje su kompletne i usklađene sa tim zahtevima u najvećoj mogućoj meri.\nNajčešće se od kandidata koji su zainteresovani za poslove iz ove kategorije zahteva srednjoškolsko obrazovanje, mada se za radnu poziciju procene štete, na primer u svakom slučaju zahteva VII stručne spreme i to obično pravnog smera, kao i za neke druge radne pozicije koje možete pronaći u okviru kategorije osiguranje na sajtu poslovi Akademije Oxford.\nZnanje engleskog jezika se takođe očekuje od potencijalnih kandidata i to kako pisano, tako i usmeno, a u skladu sa zahtevima te radne pozicije može da bude iznesen i zahtev za poznavanjem nekog drugog stranog jezika, a najčešće je u pitanju poznavanje francuskog, nemačkog i ruskog jezika, mada mogu biti izneti i zahtevi za znanjem nekih drugih jezika koji su bitni za poslovanje konkretnog poslodavca. Osnovna računarska pismenost, a u smislu poznavanja rada u programima Microsoft Word i Excel su gotovo obavezne za sve one kandidate koji žele da konkurišu za radne pozicije u oblasti osiguranja, kao i aktivno korišćenje interneta.\nOd kandidata se, za većinu radnih pozicija može očekivati i poznavanje svih pravila vezano za pisanje izveštaja, ali i poznavanje dokumentacije koja se tiče sfere osiguranja. Od posebnih sposobnosti se najčešće zahteva komunikativnost, spremnost za rad pod pritiskom, ali i odlična saradnja sa ostalim članovima tima, odnosno ambicioznost i fleksibilnost, uzevši u obzir da se od kandidata najčešće očekuje svakodnevna komunikacija sa klijentima i kolegama. Takođe se očekuje i spremnost za edukaciju, kada je to potrebno, a u smislu prisustvovanja različitim stručnim seminarima koje organizuje poslodavac.\nUkoliko ste zainteresovani za konkurisanje na radnim pozicijama za koje nudi oglase kategorija osiguranje na sajtu poslovi Akademije Oxford možete očekivati i da se od vas zahteva da posedujete iskustvo u obavljanju konkretnog posla za koji želite da se prijavite. A u slučaju da ne zadovoljavate taj kriterijum, te da se u vode osiguranja niste upustili do sada, a ipak želite da konkurišete na neki posao iz ove grupe, morate biti spremni na dodatnu pretragu oglasa na našem sajtu, sve dok ne pronađete onog poslodavca koji ne zahteva da kanidati imaju isksutvo u radu. To, naravno nije nemoguće, samo iziskuje dodatnu pretragu oglasa. A ako niste raspoloženi da sami vršite pretragu našeg sajta, uvek se možete odlučiti i za prijavljivanje na zvaničnu majling listu, tako da ćete biti potpuno rasterećeni, jer će vam svi oglasi iz kategorije osiguranje stizati preko mejla.


- Znajući Janoša Žemberija, predsednika ovog kluba, verujem da je ovo samo početak - rekao je Krstajić na promociji u Fudbalskoj Akademiji TSC u Bačkoj Topoli.\nKrstajić je istakao da mu je potpuno jasno šta Bačka Topola, Vojvodina i Srbija dobijaju sa klubom kao što je TSC.\n- Ovo je domaći zadatak za sve klubove, ovako treba da izgleda jedan klub u 21. veku - istakao je bivši selektor Srbije i dodao da je željan dokazivanja i da je fudbal bio i ostao njegov život..\nKrstajić je u klubu nasledio Zoltana Saba, koji je nedavno iznenada preminuo, a sa njim u TSC dolaze pomoćni trener Dušan Bajić i trener Stefan Janković.\nTakođe, danas je promovisan novi sportski direktor Mirko Jovanović, koji je do sada obavljao posao pomoćnog trenera.\nMILAN MARKOVIĆ, nekadašnji ministar u vladama Vojislava Koštunice i Mirka Cvetkovića: Referendum bliži građanima!


Pomoćnica ministra za brigu o porodici i demografiju u poseti Medveđi - Regionpress\nPomoćnica ministra za brigu o porodici i demografiju u poseti Medveđi\n19 novembra, 2021 RegionPress\t0 Comments\nPomoćnica ministra u Ministarstvu za brigu o porodici i demografiju u Vladi Republike Srbije, Aleksandra Čamagić, boravila je danas u radnoj poseti opštini Medveđa.\nNa sastanku koji je održan u kabinetu predsednika opštine, dr Nebojše Arsića, razgovaralo se o trenutnoj demografskoj strukturi na teritoriji opštine Medveđa kao i o primeni mera prenatalne politike koju promoviše Ministarstvo za brigu o porodici i demografiju.\nNa konferenciji za medije, Aleksandra Čamagić je izjavila da je svako novčano izdvajanje u malim opštinama, za porodicu od velikog značaja, ali da je podjednako važna i atmosfera podrške mladim parovima da ostanu u lokalnoj sredini.\n„Naš zadatak je da obiđemo sve lokalne samuprave, i da nakon toga predložimo set mera koje na koordinisan način, dugoročno i u odnosu na specifičnost sredine, treba da daju očekivani rezultat i doprinesu popravljanju loše demografske slike u Srbiji“ – rekla je Čamagić. Ona je dodala da je porodici potrebna podrška svih institucija, posebno u vreme pandemije, kada je dodatno izložena teretu očuvanja zdravlja, kako mentalnog tako i fizičkog. Podrška porodici, kako je izjavila, ne mora uvek biti finansijska, jer briga o porodici podjednako podrazumeva i stvaranje ambijenta za njeno osnivanje, pa je tako pomoć porodici i otvaranje novih radnih mesta, obnavljanje vrtića i škola, ili briga o starima.\n← Održana 11. Međunarodna konferencija o mineralnim resursima\nProdužen rok za program „Moja prva plata“ →\n10 maja, 2020 10 maja, 2020 RegionPress\t0\nU Prokuplju nema novo obolelih od korone, čekaju se rezultati za 3 osobe\nZasedala Gradska izborna komisija u Prokuplju


F4 Evrolige - četiri tima, jedan trofej - Sportske.net\nF4 Evrolige - četiri tima, jedan trofej\nNa konferenciji za medije koja je danas održana pred početak fajnal-fora Evrolige u Istanbulu, svi učesnici su se složili da se očekuju neizvesni dueli u kojima samo publika može da profitira. Za stolom su se našli i kumovi, sroski treneri, Dušan Ivković i Željko Obradović.\nFajnal-for Evrolige posle dvadeset godina ponovo se održava u Istanbulu. Grad na Bosforu 1992. pokorio je Partizan a ni sada se košarkaška fešta neće završiti bez Srba. Naši košarkaši pokazaće šta znaju na parketu a treneri Ivković i Obradović predvodiće grčke timove u borbi za prestižni trofej.\nKonferencija za medije koja je danas održana donela je jednu novost po pitanju zdravstvenog biltena Barselone. Najbolji igrač katalonske ekipe povredio se na treningu u Istanbulu i nije bio u mogućnosti da prisustvuje konferenciji za medije ali se u timu nadaju da će Navaro biti spreman za sutrašnje polufinale sa Olimpijakosom.\n"Do prve utkamice imamo više od 24 sata. To je dovoljno vremena da Navaro bude testiran, da ispratimo kako se oseća, na kom nivou može da nam pomogne, pa da bez žurbe odlučimo hoće li igrati" rekao je trener Barselone.\nStrateg Atinjana i selektor naše reprezentacije poručio je da mladost Olimpijakosa može da bude presudna u sutrašnjem meču i da se uzda u mogućnosti svojih igrača.\n"Mladi smo, ali sa više energije. Ono što je najvažnije i što očekujem od svog tima jeste da nastupi bez pritiska, jer nema razloga da postoji. Nadam se odličnoj utakmici sa Barselonom" istakao je Dušan Ivković.\nU drugom polufinalnom meču sastaće se CSKA i Panatinaikos koji sa klupe predvodi Željko Obradović. Srpski stručnjak nije potrošio previše reči i kratko je poručio da će Panatinaikos dati svoj maksimum da bi odbranio trofej.\n"Sa ovakva četiri tima siguran sam da će ovo biti veoma dobar Fajnal for. Na Panatinaikosu je da da sve od sebe i uradi posao najbolje što može" rekao je trener Panatinaikosa.\nU ekipi CSKA nastupaju dvojica naših reprezentativaca koji će pokušati sa "Armejcima" da stignu do prvog mesta na fajnal-foru. Teodosić i Krstić prvi će na parket dvorane "Sinan Erden" u petak od 17 časova.\nNakon toga na programu je drugo polufinale a novi šampion starog kontinenta znaće se u nedelju uveče.


Evropa Archives - Klik Jajce\nEvropa ovo nije vidjela od 1945. godine: Kako će teći ruski napad na Ukrajinu\nVojni analitičar i stručnjak za vanjsku politiku Jonathan Marcus, s britanskog univerziteta Exeter, komentirao je jutrošnji napad ruske vojske na Ukrajinu te ponudio daljnja predviđanja...\nProglašava li Evropa kraj pandemije?\nU Evropi sve više raste optimizam zbog toga što je konačno izgledan kraj pandemije koronavirusa. Sve je više država koje ukidaju skoro sve epidemiološke mjere....\nTuchel frustriran: Ljudi sjede za stolom i donose odluke, cijela Evropa ima pauzu i pet izmjena\nMenadžer Chelseaja Thomas Tuchel iznio je niz optužbi na račun Premier lige, uprkos ubjedljivoj pobjedi na gostovanju kod Aston Ville od 1:3. Menadžer Chelseaja Thomas...\nBroj zaraženih u Evropi raste iz dana u dan. Samo tokom prošlog mjeseca zabilježen je skok za 50 posto u broju novih slučajeva u odnosu...\nIzgledalo je kao da se pandemija nikada nije ni dogodila. U Kelnu, hiljade ljudi u fensi haljinama gurali su se jedan pored drugog u tijesno...\nIzbjeglička kriza na granici Poljske i Bjelorusije pokazuje da je prošla čitava era otkako je Angela Merkel 2015. odlučila da otvori granice. Danas čak i...\nKako je regija Evrope ušla u drugu zimsku sezonu u pandemiji, vlade država ponovo se suočavaju sa teškim izborom – kako držati infekciju pod kontrolom,...\nEvropa stvara vlastiti digitalni svijet Gaia-X\nU našem sve više digitalnom svijetu se stvaraju pravi okeani podataka, ali nad tim informacijama uglavnom gazduju američki digitalni koncerni. To je opasno – iz...\nFK Velež je bio hit kvalifikacija za Konferencijsku ligu, izbacio je i slavni AEK, a cilj tima iz Mostara je da svake sezone odigra što...


\_"Plemenita\_" kriza :: EMG.RS:: Pogledi na svakodnevnicu u Srbiji\nPogledi (14. 01. 2011.)\nKuda s novcem u 2011.\n14. januar 2011. | 11:05\nZbog nestabilnosti „koja će potrajati“, a pre svega zbog daljeg obezvređenja dolara i rasta državnih dugova, i dalje će biti atraktivno ulaganje u zlato, još više u srebro, kao i svu berzansku robu, mada će i ta tržišta biti praćena povremenim korekcijama. Privreda će i dalje više misliti o likvidnosti nego o investicijama\nGodina u koju se tek zakoračilo treća je zaredom za koju analitičari najavljuju da će biti teška.\nU 2009. ušlo se s mnogo neizvesnosti, sam početak 2010. je pokazao da je o oživljavanju privrede i ekonomije rano govoriti dok se u novu 2011. već ulazi “pripremljeno”. Sa znanjem šta kriza znači - mnogo priče, ali malo novca za ulaganje.\nPrivrednici već najavljuju da će problem likvidnosti opet biti aktuelan, a da će u nove pogone biti ulagano oprezno, industrija investicionih fondova iznova govori da se više “isplati” od drugih, berza obećava “blue chipove”.\nUprkos šminkanju za privlačenje novca, neki stručnjaci ocenjuju da će aktuelni ekonomski problemi opstati i čitavu deceniju. Jedino izvesno za 2011. je da će tržišta ostati turbulentna i nestabilna, ocenjuje Zoran Jeremić, profesor finansijskih tržišta na Univerzitetu Singidunum, FEFA i bivši direktor Beogradske berze. On za Ekonom:east kaže da će zbog nestabilnosti „koja će potrajati“, a pre svega zbog daljeg obezvređenja dolara i rasta državnih dugova i dalje biti atraktivno ulaganje u zlato, još više u srebro, kao i sve berzanske robe, mada će i ta tržišta biti praćena povremenim korekcijama, upozorava.\n„Dolar kao rezervna svetska valuta je definitivno doveden u pitanje, a zona evra će, takođe, i u 2011. biti u ozbiljnim iskušenjima“, uveren je taj ekonomista.\nJeremić dodaje da će se, na drugoj strani, oporavljati tržišta akcija, pre svega sektori agrobiznisa, plemenitih metala, nafte i novih tehnologija, ali uz visoku kolebljivost.\nTržište akcija u Srbiji ostaće ipak nelikvidno, kaže Jeremić. Uprkos tome što će izlazak velikih kompanija na berzu privući više očiju ka srpskom tržištu kapitala, Jeremić je uveren da ta „infuzija“ kasni.\n„Naravno da će eventualna uspešna prodaja Telekoma imati pozitivne kratkoročne efekte. Modeli prodaje velikih preduzeća, međutim, ne ostavljaju prostor za značajniji razvoj berze, kašnjenje je veliko, a tajming loš“, kaže Jeremić.\nOn veruje da će odziv na predstojeću NIS-ovu ponudu za preuzimanje akcija biti značajan, ali strahuje od delistiranja sa berze tog „giganta“ u tom slučaju.\nTo nije jedini „strah“. Jeremić upozorava da su sekira iznad glave privredi i visoke kamatne stope koje prate rast referentne kamatne stope Narodne banke Srbije, a koje ne smanjuju inflaciju, iako tu metu gađaju.\n„One povećavaju nelikvidnost, smanjuju konkurentnost segmenta privrede koji je tek počeo krhki oporavak“, zaključuje Jeremić.\nPare za državne dažbine\nPrivreda, na drugoj strani, muku muči kako da ispliva iz nelikvidnosti, pre svega. O ulaganju nema kad da se misli. Dragoljub Rajić iz Unije poslodavaca Srbije kaže da će održanje tekuće likvidnosti i naplata potraživanja biti glavne muke u 2011. Deo krivice on „svaljuje“ na državu koja, kako kaže, već godinu dana odbija da zakonom ograniči rokove plaćanja, po uzoru na Hrvatsku i Sloveniju.\n„Zbog takvog stava Ministarstva trgovine i Ministarstva ekonomije i regionalnog razvoja 2010. je opet završena s većim brojem zatvorenih nego otvorenih preduzeća jer preduzetnici i mala preduzeća teško uspevaju da opstanu u uslovima kada s jedne strane imaju čitav niz poreza, doprinosa, taksi, naknada (prosečno 42), a s druge strane ne mogu da naplate svoj novac skoro četiri i po meseca budući da je prosečan rok naplate u 2010. bio 131 dan”, upozorava Rajić.\nU takvom ambijentu, dodaje, privredi će ciljevi biti efikasnije poslovanje, izvoz i investicije koje će ga pogurati. Ali, novac će se trošiti i na reprogramiranje dugova.\n„Tim potezom kompanije smanjuju mogućnost blokade računa koji ih potencijalno mogu odvesti u stečaj i izazvati diskontinuitet u poslovanju”, objašnjava Rajić.\nOn upozorava da će privreda umesto na investicije najviše novca 2011. potrošiti na amortizaciju državnih dažbina budući da je prošle godine, kako kaže, uvedeno 17 taksi. Zbog prevelikih opterećenja privrede, ističe Rajić, Srbija se po oceni opšte poslovne klime nalazi u Grupi C Svetske banke sa oznakom „vrlo neizvesno”.\nNelikvidnost i loša naplata muče i Telefoniju, upkos rastu prohoda od 35 odsto u 2010. Predsednik tog sistema Branimir Bošković za Ekonom:east kaže da je izvesno da će i ove godine duže od 120 dana čekati da naplate svoj novac.\n„Nove investicije planiramo samo u BeoTelNetu, kćerki-firmi, koja će nastaviti ulaganje u infrastrukturu i nove internet-servise. Ulaganja u 2011. će biti značajno otežana i smanjena jer praktično ne postoje povoljni uslovi kreditiranja. Krediti će ove godine biti mnogo skuplji nego prošle godine, a većina banaka je prestala da nudi investicione kredite na duži rok“, ističe Bošković.\nAko se tome doda da u Srbiji nikad nije zaživelo alternativno finansiranje kompanija preko berze, biće to teška ekonomska godina. Nerealno je očekivati da se privreda masovno okrene tržištu kapitala kad je Beogradska berza proteklu godinu završila s gubitkom vrednosti indeksa.\nGlavni broker Sinteza Invest Group-a Nenad Gujaničić ipak je optimističniji u prognozama za 2011.\n„Beogradska berza bi mogla konačno da prekine trogodišnji negativan trend smanjenja prometa s obzirom na to da se očekuje pojavljivanje Telekoma na tržištu, čija bi tržišna kapitalizacija bila nekoliko puta veća od trenutno najveće kompanije, Naftne industrije Srbije“, kaže taj broker.\nZa ulaganje na berzi kriza će i dalje biti omča oko vrata. Ipak, najmanje rizične investicije biće, kako kaže, akcije farmaceutskih, prehrambenih, telekomunikacionih kompanija. To su defanzivne industrije sa stabilnom tražnjom za njihovim proizvodima, objašnjava Gujaničić.\n„Kompanija iz te branše nema mnogo na Beogradskoj berzi, pa je teško napraviti pravi izbor, ali bi izlazak Telekoma na tržište mogao u velikoj meri da promeni situaciju“, objašnjava.\nOn po isteku ponude za preuzimanje NIS-a očekuje pad cene te hartije, što će, kako kaže, biti dobra prilika za kupovinu. U tu korpu, prema njemu, treba staviti i sve kompanije koje su zadržale liderske pozicije u svojim sektorima.\nEU će pogurati berzu\nAnalitičari Erste banke u svom izveštaju izdvojili su akcije Sojaproteina, Energoprojekt holdinga i AIK banku kao “pikove” za ulaganje u 2011. Kako se navodi u studiji, oni u tekućoj godini očekuju rast dobiti po akcijama u centralnoj i istočnoj Evropi od 20 odsto.\nGlavni pokretač na srpskom tržištu akcija trebalo bi da bude napredak u pogledu zahteva za prijem u članstvo u EU, ocenjuju stručnjaci Erste banke. Oni kao podsticaj navode i novi zakon o tržištu hartija od vrednosti, koji treba da bude usvojen u prvoj polovini godine. Novi zakon, pored pooštrenja zahteva u pogledu transparentnosti i izveštavanja, treba da olakša inicijalne javne ponude. Takođe bi, kako se navodi u analizi, u 2011. trebalo da se nastavi državni program raspodele akcija da bi tržištu dao nešto svežeg materijala.\nTo bi i investicionim fondovima moglo da olakša godinu budući da oni, prema rečima Milana Marinkovića, direktora i predsednika Upravnog odbora Društva za upravljanje investicionim fondovima Fima invest, nemaju mnogo manevarskog prostora.\n“U prospektima fondova je definisano gde oni ulažu i dužni su da izbegavaju rizike”, kaže Marinković.\nOn dodaje da će fondovima u 2011. biti privlačne deonice kompanija čija je cena padala zajedno s celim tržištem uprkos dobrom poslovanju.\n“Keš na računu nekih kompanija veći je od tržišne kapitalizacije na Beogradskoj berzi”, ističe sagovornik Ekonom:easta.\nDodaje da najviše takvih kompanija ima u građevinskom sektoru.\nUprkos tome, dominantan utisak je da je 2010. bila godina stečajeva, kojih će, kako kaže, ove godine biti i više.\n“To je kazna za loš menadžment”, zaključuje Marinković.


Potrebna je ujednačena sudska i tužilačka praksa pristupa informacijama - Detektor\n30. Novembra 2021.16:35\nPotrebno je da se tužilaštva u Bosni i Hercegovini otvore prema javnosti, kao i da se ujednači praksa sudova o slobodi pristupa informacijama, rečeno je, između ostalog, na Forumu integriteta o pravosuđu koji je organizovao Transparency International u BiH.\nForum integriteta o pravosuđu u BiH. Foto: BIRN BiH\nPrvog dana održavanja Foruma integriteta o pravosuđu u Bosni i Hercegovini postavljeno je pitanje kako učiniti rad pravosuđa transparentnim. Kako je rečeno, Transparency International je tokom svog rada nailazio na različite prakse sudova u traženju informacija – neki su sudovi tražili odobrenje postupajućeg sudije u određenom predmetu ili u drugim zahtjev za pristup informacijama su radili službenici za informisanje.\nGlavni tužilac Federalnog tužilaštva BiH Munib Halilović kaže da tužilaštva koja vode istragu pretjeruju sa zatvorenošću prema javnosti, te da je neprimjereno da kažu dvije do tri rečenice i na taj način funkcionišu narednih godina.\n“Postupajući tužilac bi svakako mogao procijeniti koliko informacija mogu dati javnosti. Ne može biti situacija da se u pogledu istrage ne može ništa reći. Ako nemamo razloga da krijemo informacije, trebali bi izlaziti sa puno širim nivoom informacija. Kada ste zatvoreni ne izlaze ni dobre stvari, a loše će izaći mimo naše volje”, izjavio je Halilović.\nIrhad Bilić, pravni savjetnik predsjednika Suda BiH, govoreći o anonimizaciji sudskih odluka je rekao da ne postoji jedinstven propis na koji način će se anonimizirati odluke. Kako kaže, postoji Zakon o ličnim podacima koji će reći šta treba biti anonimizirano.\n“Svaki sud treba imati pravilnik, a VSTV (Visoko sudsko i tužilačko vijeće) radi aktivnosti koje će unificirati praksu”, naveo je Bilić.\nNa Forumu je rečeno da javnost treba imati pozitivnu sliku i da nosioci pravosudnih funkcija obavljaju posao kako treba, te da bi se trebale objektivno sagledati sudske i tužilačke odluke.\nUčesnici su kazali da je neujednačena praksa Zakona o slobodi pristupa informacijama i da se zanemaruje test javnog interesa.\n“Jako je neujednačena praksa pristupa informacijama u različitim pravosudnim institucijama. Vidimo da je tendencija ka zatvaranju”, dodala je Leila Bičakčić, direktorica Centra za istraživačko novinarstvo (CIN).\nZaključeno je da je potrebno da se tužilaštva u BiH otvore prema javnosti i da je ujednači praksa sudova o slobodi pristupa informacijama.\nU drugom dijelu Foruma učesnici su govorili o integritetu, kaznenoj politici i problemu dužine trajanja postupka. Raspravljalo se i o korištenju “vetting” procedure o kojem je u svom izvještaju o vladavini prava spominjao Reinhard Priebe, a razmatrano je iskustvo Albanije, o čemu je Balkanska istraživačka mreža Bosne i Hercegovine (BIRN BiH) ranije pisala.\nNaime, u trenutku kada su započete “vetting” procedure jedan dio nosilaca pravosudnih funkcija je odlučio sam da odstupi, jer ranije nisu htjeli da prođu sigurnosne provjere i kompetencije, rečeno je na Forumu.\nDanas je prezentiran i drugi Izvještaj o praćenju suđenja u predmetima korupcije, koji je, zbog koronavirusa, urađen na osnovu zahtjeva za pristup informacijama. Kako je rečeno, Kantonalni sud u Bihaću, Sud BiH, Osnovni sud u Banjoj Luci i Općinski sud u Zenici su “pokazali zavidnu transparentnost i revnost u svom radu dostavljajući pravovremeno sve tražene informacije”.\nU izvještaju je navedeno da utvrđeni propusti u primjeni zakona na pojedince koji uživaju moć i uticaj u društvu uzrokuju nizak stepen osuđujućih presuda u predmetima visoke i srednje korupcije, odnosno teškim i složenim predmetima.\nPosebna grupa problema odnosi se na manjkavosti u tužilačkoj pripremi predmeta, dok druga ukazuje na nejasnu ili nepredvidivu primjenu zakona od strane sudova. Jedan od bitnijih faktora koji utiču na procesuiranje predmeta korupcije jeste i dužina trajanja postupka.\nProcesna nedisciplina kao najveća prepreka efikasnom upravljanju sudskim postupcima je kao takva utvrđena i u Izvještaju stručnjaka o pitanjima vladavine prava u Bosni i Hercegovini, te je navedeno da su postupajući sudovi u potpunosti zanemarili mogućnost sukcesivnog, dan za danom, zakazivanja ročišta sve dok postupci ne budu okončani.


UAE se ispričali BiH zbog nesporazuma o slijetanju zrakoplova s medicinskom pomoći – Jabuka.tv\nNakon što je veleposlanik BiH u Crnoj Gori Branimir Jukić razgovarao s institucijama u toj državi došao je do informacija da je u današnjem zrakoplovu UAE možda bila i pomoć za BiH.\nIz Dubaija stiže isprika zbog nesporazuma o slijetanju zrakoplova, ali i dalje je nejasno za koga je sve došla pomoć. Veleposlanik Bosne i Hercegovine u Crnoj Gori Branimir Jukić je razgovarao s nadležnim crnogorskim institucijama o humanitarnoj pomoći iz Ujedinjenih Arapskih Emirata koja je danas stigla na sarajevski aerodrom.\nPrema informacijama kojima on (Vatroslav Belan) raspolaže, tim zrakoplovom bi trebala stići i pomoć za BiH i Bjelorusiju. Naravno, ne može ništa stopostotno tvrditi, ali kako je rekao, prema logici stvari na tom zrakoplovu bi trebala biti i pomoć za BiH i Bjelorusiju, prenio je bh. veleposlanik u Crnoj Gori Branimir Jukić ministrici vanjskih poslova BiH Biseri Turković, prenosi Klix.ba.\nMeđutim, nitko sa sigurnošću ne zna je li pristigla pomoć poslana samo za Crnu Goru, niti ima li u zrakoplovu još opreme koja nije odvezena kamionima crnogorske kompanije Montefarm.\nU međuvremenu, iz Ambasade UAE u Podgorici Ministarstvu vanjskih poslova je stigla isprika u ime supruge šeika Mohammeda bin Rashid Al Maktouma, potpredsjednika UAE zbog nesporazuma s međunarodnom pomoći koju je ona poslala.\nOni se ispričavaju zbog nejasnoća u obavještenju za Ministarstvo vanjskih poslova koje su dovele do toga da izgleda kao da je avion koji je sletio u sarajevsku zračnu luku donio pomoć za BiH, odnosno zbog toga što nije precizirano da će teret biti dalje prevezen za Crnu Goru.\nBelan je s Ujedinjenim Arapskim Emiratima dogovorio da pomoć koja im je namijenjena stigne na Međunarodni aerodrom Sarajevo s obzirom na to da je zrakoplov preveliki za slijetanje na Aerodrom Podgorica.\nBosna i Hercegovina Branimir Jukić medicinska pomoć UAE\n6. lipnja 2020. u 9:44\nza 15:04 o Baka iz Počitelja uzgaja cvijeće: Mladima se čudim kad idu u Njemačku


Ubrzati proces uspostavljanja sistema izdavanja potvrda o vakcinaciji - Akta.ba\n11.05.2021. 08:04 / Izvor: Akta.ba\nZamjenica predsjedavajućeg Vijeća ministara BiH i ministrica vanjskih poslova BiH Bisera Turković pozvala je sve relevantne institucije da se ubrza proces uspostavljanja sistema izdavanja potvrda o vakcinaciji u Bosni i Hercegovini.\n"Radi se o izuzetno važnom procesu. Upoznata sam da su neki razgovori pokrenuti te da su neke lokalne zajednice već najavile izdavanje takvih potvrda. Smatramo da država mora biti uključena u proces kako bismo mogli osigurati međunarodno priznavanje i verifikaciju potvrda. Države su već krenule u razgovore o međusobnom priznavanju potvrda, što će na koncu osigurati i olakšati putovanja i prelazak granice", navela je ministrica Turković.\nKako je istaknula, BiH mora što hitnije uspostaviti jedinstven i funkcionalan sistem, a kako ne bi kasnili za susjedima i evropskim državama i tako otežali putovanja bh. građanima.\n"U razgovoru s evropskim zvaničnicima ova je tema među najvišim prioritetima. Ministarstvo vanjskih poslova BiH je spremno odmah pokrenuti razgovore sa susjednim državama i s Evropskom unijom, o priznavanju potvrda iz Bosne i Hercegovine, ali je prethodno potrebno što prije uspostaviti sistem", navela je Turković u saopćenju MVPBiH.


Uloga think tank organizacija u procesu donošenja politika | Centar za evropske politike Uloga think tank organizacija u procesu donošenja politika – Centar za evropske politike\nUloga think tank organizacija u procesu donošenja politika\nIzazovi i uticaj na području jugoistočne Evrope\nKreiranje politika na Zapadnom Balkanu i dalje odlikuje slabo i nesistematsko uključivanje organizacija civilnog društva. Sa druge strane, potreba da proces kreiranja i donošenja politika bude zasnovan na tačnim informacijama, kao i da doprinos koji think tank organizacije daju državnim organima bude činjenično utemeljen i da sadrži proverene podatke u ovom trenutku je veći nego ikada, imajući u vidu trend regresije demokratije i rastuće manipulacije informacijama na prostoru jugoistočne Evrope.\nThink tank organizacije, kao i institucije nadležne za istraživanje javnih politika bi trebalo da učestvuju u promovisanju transparentnosti i objektivnosti u procesu donošenja politika, međutim, njihove aktivnosti ometaju brojni izazovi. Na završnoj konferenciji Uloga think tank organizacija u procesu donošenja politika: Izazovi i uticaj na području jugoistočne Evrope, koju organizujemo u okviru projekta „Podizanje kapaciteta i zagovaračkog potencijala organizacija civilnog društva Višegradske grupe i zapadnog Balkana“, ćemo predstaviti ovu temu u svetlu Go To Think Tank Index izveštaja za 2017. godinu. Razgovaraćemo o transparentnosti i inkluzivnosti u kreiranju javnih politika, sa naglaskom na pregled trenutnog stanja na ovom polju na prostoru Zapadnog Balkana. Imajući u vidu skromne rezultate u pogledu uključenosti civilnog društva u proces kreiranja javnih politika na ovim prostorima, pokušaćemo da odgovorimo na pitanja zašto je teško postići napredak u ovoj oblasti i kako iskustvo zemalja Višegradske grupe (Poljska, Mađarska, Češka i Slovačka) može biti od pomoći.\nNaši panelisti će biti predstavnici organizacija civilnog društva iz zemalja Višegradske grupe (Poljska, Češka, Slovačka i Mađarska) i iz zemalja Zapadnog Balkana, kao i predstavnici državnih institucija.


Jedina tešanjska gimnastičarka Sara Ćostović - TESANJ.NET\nJedina tešanjska gimnastičarka Sara Ćostović\nTesanj Net 13.02.2013. atomci.ba Leave a comment\nDana 11.02.2013-17.30h u dvorani Sportsko rekreacionog centra u Tešnju, u organizaciji S.R.K.”OLIMP” održano je završno polaganje iz trening programa sportske gimnastike za našu malu sugrađanku Čostović (Armin) Saru, učenicu III razreda O.Š.Huso Hodžić, koja je svojim nastupom izmamila gromoglasan aplauz oko stotinjak prisutnih srednjoškolaca.\nO veličini uspjeha govori i činjenica da je ova hrabra devetogodišnja djevojčica iz Tešnja kao jedina od sedam polaznika škole gimnastike S.R.K.”OLIMP” pod vodstvom prof.Sarić Almira uspjela savladati trening program koji je obuhvatao usvajanje osnovnih znanja iz: Ritmičke gimnastike (rad sa loptom, vijačom, trakom, čunjevima i obručem), preskoka (zgrčka i raznoška) te vježbi na parteru i tako ponijeti epitet JEDINE TEŠANJSKE GIMNASTIČARKE.\nSportski karakter, upornost, hrabrost, istrajnost, ljubav prema sportu i rekreaciji ovog tipa Sara je pokazala uprkos velikim iskušenjima kao što su nedostatak rekvizita i prostora za vježbu što to nije spriječilo ovu hrabru djevojčicu da odustane pa je tako jedno vrijeme uporedo trenirala i iza jednog od koševa na treninzima KK Gradina Tešanj (koim se ovom prilikom posebno zahvaljujem).\nPrevious Saopštenje za javnost\nNext IPA CBC HR-BiH


Strazbur - 1\n"Nezavisne" saznaju: Strazbur dao ultimatum bh. vlastima\n10. 06. 2021 12:11\nSTRAZBUR - Zamjenici ministara u Komitetu ministara Savjeta Evrope zatražili su danas od BiH da do 1. septembra pokaže na koji način misle implementirati odluku Evropskog suda za ljudska prava u predmetu "Sejdić i Finci".\n27. 02. 2020 07:42\nSTRAZBUR - Pet osoba je stradalo u požaru koji je izbio u jednoj zgradi u Strazburu, na sjeveroistoku Francuske.\n13. 02. 2020 22:55\n10. 08. 2019 08:21\n12. 06. 2019 16:03\nSARAJEVO, BANJALUKA - Bosna i Hercegovina dobila je još jednu šansu kada je u pitanju imenovanje delegacije BiH u Parlamentarnu skupštinu Savjeta Evrope, a da li će na kraju BiH dobiti svoje predstavnike u toj instituciji, zavisi isključivo od predstojećeg sastanka SNSD - SDA - HDZ, koji bi trebalo da bude održan ove sedmice.\n20. 05. 2019 18:26\nSARAJEVO - Bosna i Hercegovina u okviru svojih nastojanja za priključenje Evropskoj uniji mora u narednom periodu ispuniti sve obaveze koje su propisane evropskom pravom, kazao je član Predsjedništva Bosne i Hercegovine Željko Komšić.\n08. 04. 2019 07:08\nSARAJEVO, BANJALUKA - Iako se često može čuti da je Bosna i Hercegovina na pragu dobijanja kandidatskog statusa, sigurno je da će prije toga ostati bez delegacije u jednoj od najznačajnijih institucija čiji je punopravni član - u Parlamentarnoj skupštini Savjeta Evrope.


Novosti Fudbal Archives - Stranica 163 od 165 - Sportske novosti\nNaslovna Fudbal Novosti Fudbal Stranica 163\nZvezda prolaz dalje traži u Salzburgu!\nNovosti Fudbal Sirijus - 21 avgusta, 2018\nCrvena Zvezda je igrala 0:0 protiv ekipe Salzburga iz Austrije u okviru poslednjeg kola kvalifikacija za Ligu šampiona. Revanš meč odigraće se za 8 dana u Salzburgu, a favorit po kladionicama gotovo sigurno opet će biti ekipa iz Austrije,...\nPjanić postao jedan od najplaćenijih igrača Serie A\nNovosti Fudbal DusanFutog - 21 avgusta, 2018\nBosansko-hercegovački fudbaler Miralem Pjanić produžio je ugovor sa Juventusom do 2023. godine, prema kome će zarađivati 6,5 miliona evra godišnje. Time će 28-godišnji vezista postati četvrti najplaćeniji igrač italijanske Serije A, a ispred njega su samo Kristijano Ronaldo, koji ima...\nPredsednik UEFA nagradio Dejvida Bekama!\nPredposlednjeg dana avgusta u Monaku će biti održana dodela nagrada u organizaciji UEFA-e za najistaknutije ljude iz sveta fudbala, a već sada dobijamo jasniju sliku kome će šta pripasti. Aleksander Čeferin izjavio je da će Nagradu Predsednika UEFA dodeliti proslavljenom...\nUprava Partizana dodatno motiviše igrače pred Bešiktaš\nNovosti Fudbal Stefan J - 21 avgusta, 2018\nUprava Partizana je rešila da poveća premije igračima na 15.000e za eventualni plasman u drugo najelitnije takmičenje u Evropi. Bešiktaš je poslednja prepreka na putu Partizanu da se plasira i ove sezone u grupnu fazu Lige Evrope. Meč je na...\nPoznat spisak rumunskih fudbalera za utakmicu protiv Srbije u Ligi Nacija\nLiga Nacija sve je bliža, a reprezentacija Srbije će se na stadionu Partizana 10. septembra od 20:45 sastati sa selekcijom Rumunije u okviru 4. grupe u C ligi. Pored utakmice sa Rumunijom, Srbija će se u grupi sastati sa...\nVenger ide u Francusku?!\nFrancuski fudbalski strateg, Arsen Venger (Arsène Wenger), mogao bi uskoro da pronađe novi trenerski angažman. Legendarni menadžer Arsenala svoju karijeru mogao bi da nastavi upravo u Francuskoj, tj. na klupi Bordoa. Ukoliko se spekulacije obistine, Bordou će Venger sigurno...\nNominovan trojac za najboljeg u Evropi!\nNovosti Fudbal Sirijus - 20 avgusta, 2018\nEvropska fudbalska federacija (UEFA) je u najuži krug za najboljeg igrača Evrope u sezoni 2017/18 kandidovala trojicu fudbalera, a verovali ili ne, Lionel Mesi se ne nalazi na spisku. Na spisku se nalaze sledeći fudbaleri: finalista Svetskog prvenstva i...\nUEFA zabranila gostovanje za navijače Partizana i Bešiktaša\nNovosti Fudbal DusanFutog - 20 avgusta, 2018\nEvropska fudbalska federacija (UEFA) proglasila je dvomeč Partizana i Bešiktaša kao duel visokog rizika, te navijači neće imati mogućnost da na gostovanju bodre svoj klub. Jutros je na veb sajtu Partizana osvanulo zvanično saopštenje kluba u kome se navodi da...\nRuski gigant bez važnog igrača u narednim mesecima\nRuski Zenit iz Sankt Peterburga mogao bi da se u narednom periodu nađe u velikim problemima zbog sve više i više izostanaka važnih igrača. Naime, na zvaničnom sajtu kluba objavljeno je da će i Kristijan Noboa morati da napravi pauzu...\n”Armejci” imaju novog trenera\nRuski SKA Habarovsk od danas će povratak u Premijer Ligu pokušati da izbori sa novim glavnim trenerom. Na klupu ''Armejaca'' stupio je iskusni strateg Vadim Jevsejev koji je do skora radio u stručnom štabu Anžija. Kako prenose ruski mediji, taj posao...\nNovosti Fudbal Holiday - 20 avgusta, 2018\nI Milorad Mažić dobio ulogu u Ligi šampiona!\nNovosti Fudbal Sirijus - 19 avgusta, 2018\nNajbolji srpski arbitar, Milorad Mažić, deliće pravdu na utakmici poslednjeg kola kvalifikacija za Ligu šampiona, a u pitanju je utakmica između Benfike i PAOK-a koji se igra u utorak od 21:00 u Lisabonu. Interesantno je da će na obe strane...\nNekadašnji napadač Crvene Zvezde bio nadomak prvog trofeja!\nNedavno smo pisali o transferu fudbalera Crvene Zvezde u klub Al-Itihad koji se bori u prvoj ligi Saudijske Arabije. U pitanju je fudbaler Aleksandar Pešić, a prvu priliku da dođe do titule imao je već u Super Kupu ove...\nBufon se susreo sa sinom svog saigrača (VIDEO)\nRetka scena na fudbalskim terenima dogodila se juče, kada je golman PSŽ-a, Đanluiđi Bufon, nakon utakmice protiv Gengana prešišao dvadesetjednogodišnjem fudbaleru domaćina, Markusu Tiramu. Za sve koji nisu sigurni, u pitanju je sin poznatog francuskog reprezentativca, Lilijama Tirama. Usledila je...\nZvezdi protiv Salzburga sudi Italijan, dok Slovak sudi na meču Partizana i Bešiktaša\nNovosti Fudbal Stefan J - 19 avgusta, 2018\nZvezda i Partizan su danas saznali ko će deliti pravdu na njihovim utakmicama 4. kola kvalifikacija za Ligu šampiona odnosno Ligu Evrope. U utorak će pravdu pred praznim tribinama stadiona Rajko Mitić na meču Crvene Zvezde i Red Bull Salzburga...\n1...162163164165Stranica 163 od ukupno 165\nIxa91 - 5 juna, 2020\nNBA sezona će se nastaviti od 31. jula, ali u izmenjenom formatu. Naime, nastupaće 22 ekipe, i to samo one koje su u Plejofu,...\nPartizan ostaje u Eurokupu!


Kako inspekcija rada utvrđuje da imate nezakonit ugovor o delu? – Radnik.rs\nRadnik.rs > Priče > Kako inspekcija rada utvrđuje da imate nezakonit ugovor o delu?\nAutor: Ekipa sajta Radnik 15/04/2021 1 komentar\nbolovanje, inspekcija, nadzor, pravo na godišnji odmor, prodaja na daljinu, prodaja putem telefona, ugovor o delu, ugovor o delu nezakonit, ugovor o radu, wt group, wt line\nInspekcija rada je sprovela u avgustu prošle 2020. godine nadzor u firmi “WT Line” u Beogradu po prijavi portala Radnik.rs da radnici u toj firmi rade puno radno vreme u prostorijama poslodavca i obavljaju poslove u okviru osnovne delatnosti poslodavca, ali imaju zaključene ugovore o delu umesto ugovora o radu.\nInspekcija je u konkretnom slučaju naložila poslodavcu da sa radnicima angažovanim po ugovoru o delu zaključi ugovore o radu. Za razliku od ugovora o radu, po ugovoru o delu radnik nema pravo na bolovanje, godišnji odmor, otpremninu i druga prava iz radnog odnosa.\nNadzor zbog ugovora o delu i omladinske zadruge\nRadnik.rs je prošle 2020. godine dobio prijavu nekadašnje radnice firme “WT Line”, koja se bavi telefonskom prodajom proizvoda za spavanje, da poslodavac na sumnjiv način zaključuje ugovore o delu sa radnicima ili ih angažuje preko omladinske zadruge.\nOna je tvrdila da radnici rade nekada i duže od 40 sati nedeljno, ali nemaju ugovor o radu, već ugovor o delu.\nTakođe, kako je navela, neki radnici angažovani su preko firme “WT Group”. Ova firma se nalazi na istoj adresi kao preduzetnička trgovinska radnja “WT Line” i imaju istu šifru delatnosti – Ostala trgovina na malo izvan prodavnica, tezgi i pijaca.\nRadnik.rs je podneo prijavu inspekciji rada na osnovu ovih navoda. Prema Zakonu o radu, poslodavac može sa radnikom da zaključi ugovor o delu “radi obavljanja poslova koji su van delatnosti poslodavca, a koji imaju za predmet samostalnu izradu ili opravku određene stvari, samostalno izvršenje određenog fizičkog ili intelektualnog posla”.\nU obaveštenju o sprovedenom nadzoru iz inspekcije navode da su sproveli nadzor u obe spomenute firme koje, kako se navodi, dele isti radni prostor.\nPoslodavac nakon nadzora zaključio ugovore o radu\nU firmi “WT Line” inspekcija je pronašla sedam lica angažovanih po ugovoru o delu.\nKako se navodi u obaveštenju o nadzoru, inspektor je poslodavcu dostavio predlog mera radi sprečavanja kršenja zakona.\n“Poslodavac je postupio u skladu sa naloženim merama i sa svim radno angažovanim licima po osnovu ugovora o delu zaključio ugovore o radu na određeno vreme”, piše u obaveštenju.\nU firmi “WT Group” jedna osoba je bila angažovana preko omladinske zadruge, kako se navodi u obaveštenju, za obavljanje posla “pomoćni call centar operater”, a ovaj posao nije sistematizovan kod poslodavca. Inspekcija, prema navodima iz obaveštenja, nije pronašla nepravilnost kada je reč o angažovanju preko zadruge.\nAngažovanje radnika preko omladinske zadruge je, inače, dozvoljeno za osobe do 30 godina i ukoliko je reč o poslovima privremenog karaktera jer se za ove poslove zaključuje ugovor o privremenim i povremenim poslovima.\nOvaj ugovor zaključuje se za poslove koji traju do 120 dana, a radnik po ovom ugovoru nema pravo na bolovanje, godišnji odmor i druga prava koja uživaju zaposleni kod poslodavca jer je reč o ugovoru van radnog odnosa.\nUgovor o delu umesto ugovora o radu\nRadnik.rs tražio je obrazloženje Ministarstva za rad kako je inspekcija u slučaju firme “WT Line” zaključila da su ugovori o delu nezakoniti i naložila poslodavcu da zaključi ugovore o radu.\nIz Ministarstva su u odgovoru naveli da se ugovor o delu, kako se navodi i u Zakonu o radu, zaključuje za poslove van delatnosti poslodavca.\nTo znači da poslodavac ne može zaključiti ugovor o delu sa prodavcem, ako je prodaja njegova osnovna delatnost, ali može za izvršenje određenog posla koji nije osnovni posao, kao na primer, za izradu sajta firme.\nIz Ministarstva navode da je u konkretnom slučaju firme “WT Line” naloženo poslodavcu da “za poslove koji su iz delatnosti poslodavca i koji nemaju karakter poslova koji se ugovoraju ugovorom o delu, sa angažovanim licima koja vrše te poslove reguliše radno-pravni status i izvrši prijavu na obavezno socijalno osiguranje u skladu sa odredbama Zakona o radu”, što je i učinjeno.\nIz firme “Wt Group” su na pitanja Radnik.rs odgovorili da angažuju “lica preko studentske i omladinske zadruge u skladu sa članom 198. Zakona o radu”.\n“U toku inspekcijskog nadzora u avgustu mesecu 2020.god. nije bilo nikakvih primedbi u vezi sa poslovanjem firme”, tvrdi se u odgovoru.\nProblemi sa ugovorom o delu\nRadnik angažovan po ugovoru o delu, inače, nema niz prava koja imaju zaposleni u firmi, odnosno radnici koji imaju ugovor o radu.\nUgovor o delu radniku najčešće ne omogućava korišćenje plaćenog godišnjeg odmora, bolovanja, prava na plaćeni prevoz za dolazak i odlazak sa rada i drugih prava.\nRadnik angažovan po ugovoru o delu se, inače, ne smatra zaposlenim, pa nakon raskida ugovora nema pravo na naknadu za nezaposlene Nacionalne službe za zapošljavanje.\nDok se ugovor o radu može raskinuti sporazumno ili rešenjem o otkazu u kom poslodavac navodi razloge za otkaz, Zakonom o radu nije propisan način raskida ugovora o delu i drugih ugovora koji su van radnog odnosa (kao što je ugovor o privremenim i povremenim poslovima).\nFoto: Ilustracija, Image by Gundula Vogel from Pixabay\nKK 17/04/2021 at 12:19\nRedovno radim 44 sata nedeljno, godišnji nisam imala prošle godine, ove, čisto sumnjam. Radnice koje rade duže, kažu da poslidavac daje 10 dana najviše, neplaćeno. Za verski praznik sam morala raditi, bez uvećane satnice. Hajde malo sve to iskontrolišite. Naravno, potpis blanko otkaza je obavezan, video i audio nadzor, minimalac na račun a keš na ruke i još svašta


Osnovna škola u Donjoj Slatini pomaže izgradnju dnevnog centra u Kosovskoj Mitrovici - Glas Srpske\nSrna 26.10.2020 18:20\nŠAMAC - Predsjednik Odbora za pomoć Srbima na Kosovu i Metohiji Milorad Arlov uručio je danas zahvalnicu Tanji Cvijanović, direktoru Osnovne škole “Gornja Slatina” u istoimenom mjestu, kod Šamca, koja je donirala novac za izgradnju Dnevnog centra “Podrži me - 9. januar” u Kosovskoj Mitrovici za djecu i mlade sa poteškoćama u razvoju i za humanitarnu akciju “Obradujmo vršnjake na Kosovu i Metohiji”.\nArlov je rekao da je ova škola među prvima podržala humanitarnu akciju Odbora “Obradujmo vršnjake na Kosovu i Metohiji”, u kojoj učestvuju sve osnovne i srednje škole iz Republike Srpske i koja traje do 31. decembra.\nDirektor Osnovne škole “Gornja Slatina” Tanja Cvijanović rekla je da su učenici i roditelji, kao i svake godine, učestvovali u humanitarnoj akciji “Obradujmo vršnjake na Kosovu i Metohiji” i da su prikupili oko 410 KM.\n“Počastvovani smo što učestvujemo u akcijama za djecu na Kosmetu. Naša škola ima manji broj učenika i zadovoljna sam prikupljenim sredstvima, jer su svi iskazali humanost”, navela je Cvijanovićeva i dodala da u projektu “Spojimo djecu Kosova i Metohije i Republike Srpske” učestvuju od 2013. godine.\nNa humanitarni broj 1412 za prikupljanje sredstava za izgradnju Dnevnog centra “Podrži me - 9. januar” u Kosovskoj Mitrovici od 1. oktobra stiglo je oko 22.000 poziva. Pozivom na broj, koji će biti aktivan do kraja oktobra, može se donirati jedna KM za završetak izgradnje ovog ovog centra.


Srbija sutra igra meč za peto mesto\nKadeti Srbije će sutra od 11,00 časova po našem vremenu igrati protiv Moldavije u meču za peto mesto na Balkanskom prvenstvu u Kazanlaku, pošto su danas u razigravanju za plasman od 5. – 9. mesta pobedili Albaniju sa 3:0, po setovima 25:19, 25:19 i 25:17, posle 65 minuta igre.\nSrbija sutra ujutro protiv Albanije\nKadeti Srbije igraće sutra ujutro od 09,00 časova po našem vremenu protiv Albanije u razigravanju za plasman od 5. – 9. mesta na Balkanskom prvenstvu u Kazanlaku. U polufinalu će se sastati Grčka – Rumunija, odnosno Bugarska – Turska.\nKadeti za plasman od 5. – 9. mesta\nKadeti Srbije će se u Kazanlaku boriti za plasman od 5. – 9. mesta. To je postalo izvesno posle poslednjeg meča drugog dana takmičenja, u kome je Rumunija savladala Bugarsku sa 3:2, po setovima 25:20, 19:25, 26:24, 15:25 i 15:13. Bugarska je sada ispred Srbije i najverovatnije će kao najbolja drugoplasirana selekcija igrati u polufinalu. Žreb za polufinale, kao i za razigravanje za plasman od 5. – 9. meča obaviće se sutra uveče po završetku svih utakmica.


Pregovori sa Grčkom i Bugarskom oko tačke ulaska „Turskog toka” u Evropu - Sputnjik Srbija\n20:10 24 Jun 2021\n16:54 22.05.2017 Preuzmite kraći link\nRusija trenutno pregovara sa Grčkom i Bugarskom oko tačke ulaska gasovoda „Turskog toka” u Evropu, kao i o mogućnosti priključenja drugih zemalja, iako će sve to zavisiti od same EU, izjavio je premijer Rusije Dmitrij Medvedev.\n„Postoje razni predlozi, pregovori se vode sa čitavim nizom evropskih zemalja, a među njima i sa Grčkom i Bugarskom. Samim tim, ishod tih pregovora može biti različit“, rekao je on novinarima na marginama samita Organizacije za crnomorsku ekonomsku saradnju.\nMedvedev je podsetio da se trenutno radi na postavljanju morskog dela gasovoda po dnu Crnog mora (1.000 kilometara), nakon čega će biti započeti radovi na kopnenom delu (200 kilometara), a u planu je da budu izgrađena dva kraka – jedan za tursko tržište, drugi za evropsko.\n„Prvenstveno je neophodno uzetu u obzir sve ekonomske faktore, budući da gasovod nije politički projekat, već čisto ekonomski. Tek nakon toga će biti moguće da se i ostale zemlje priključe na njega“, istakao je ruski premijer.\nStanje ruske ekonomije\nVlada Rusije smatra da će ekonomski rast zemlje tokom ove godine iznositi oko dva odsto, s tim da će od 2019. godine taj iznos biti veći od srednje vrednosti svetskog rasta, izjavio je Medvedev.\n„Taj cilj je realan, posebno ako se uzmu u obzir ekonomski trendovi u ruskoj ekonomiji. Taj rast se odnosi na poljoprivredni, kao i industrijski sektor“, zaključio je Medvedev.\nUkidanje sankcija Turskoj\nRusija se sa Turskom dogovorila o uzajamnom ukidanju trgovinskih sankcija, a Moskva će ograničenja ukinuti tek nakon što to učini Ankara, izjavio je Medvedev i dodao da se ta odluka ne odnosi na uvoz paradajza u Rusiju.\nOdluka o ukidanju ograničavajućih mera odnosiće se pre svega na prehrambenu industriju, ali i na pojedine segmente investicija, pre svega prilikom korišćenja turske radne snage u određenim sektorima.\n„Neće biti potrebno mnogo vremena kako bi se ove odluke sprovele u delo. Mi čekamo da simetrične odluke usvoji Turska“, dodao je Medvedev.\nRazvoj ekonomskih odnosa sa Ukrajinom\nRusija je zainteresovana da razvija ekonomske odnose sa Ukrajinom ukoliko Kijev to bude želeo, izjavio je Medvedev.\n„Svima je jasno da je Ukrajina najviše izgubila nakon prekida odnosa sa Rusijom i Evroazijskom ekonomskom zajednicom“, rekao je on.\n„Ukoliko budu želeli da razvijaju odnose unutar Crnomorskog regiona, mi smo za to spremni“, zaključio je ruski premijer.\ngasovod, pregovori, Turski tok, Dmitrij Medvedev, Bugarska, Grčka, Ukrajina, Turska


MIRJANIĆ - Za podsticaje u poljoprivredi predviđeno 60 miliona KM | Trebinje Live\nMIRJANIĆ - Za podsticaje u poljoprivredi predviđeno 60 miliona KM\nMinistar poljoprivrede, šumarstva i vodoprivrede Republike Srpske Stevo Mirjanić izjavio je da je za podsticaje u narednoj godini predviđeno 60 miliona KM.\nMirjanić je rekao da nisu samo ta sredstva faktor razvoja, već su to i druge inicijative koje moraju imati svi zaposleni i u lokalnoj samoupravi i na nivou Republike Srpske.\n"Pare nisu uvijek limitirajući faktor razvoja, ima i nešto drugo, a to se zove ideja i upornost da se nešto realizuje. Osim toga, treba prikupljati i sredstva izvan područja Republike Srpske", smatra Mirjanić.\nOn je rekao da će se jednim dijelom pokušati pomoći voćarima sa područja opštine Gradiška koji su pretrpjeli štetu od mraza u ovoj godini, te smatra da će do kraja godine biti definisano koliko će to biti.\n"Neće biti velika sredstva. Daleko važnije od toga jeste da će to biti jedan odnos društva, prije svega, Vlade da pomogne proizvođačima koji su imali štetu", rekao je Mirjanić.


Voditeljki PINK-a 500.000 hiljada od države za motivacione govore – Otvoreno\nNaslovnaVestiVoditeljki PINK-a 500.000 hiljada od države za motivacione govore\nVoditeljki PINK-a 500.000 hiljada od države za motivacione govore\nAgencija za bezbednost saobraćaja je dodelila ugovor vredan 500.000 dinara udruženju „Budimo bezbedni“ za usluge angažovanja lica za motivacione govore. Jedina zastupnica ovog udruženja je novinarka TV Pinka Dea Đurđević.\nIako je tender sproveden kroz otvoreni postupak, pristigla je jedino ponuda udruženja „Budimo bezbedni“.\nDea Đurđević je ponudila da održavanje tribine u trajanju od najmanje 45 minuta naplati 40.000 dinara bez PDV-a, a da cena za druge aktivnosti bude 20.000 dinara bez PDV-a, piše Nova ekonomija.\nPošto je ugovor sklopljen na iznos od 500.000, to znači da će udruženje organizovati tribine i druge aktivnosti sve dok ne naplati ukupnu sumu.\nPodsetimo, Agencija je istoimeni tender raspisala i u avgustu ove godine, ali kao pregovarački postupak bez objavljivanja javnog poziva, što znači da je ovo Vladino telo samo biralo koja firma bi trebalo da im ove usluge i pruži. Procenjena vrednost nabavke je i tada bila 500.000 dinara.\nU obaveštenju je tada pisalo da je „cilj nabavke stvaranje ili kupovina jedinstvenog umetničkog dela ili umetničkog izvođenja“.\nDea Đurđević FOTO: ATA Images\n– Dea Đurđević je u prethodnom periodu u javnosti često govorila o svom iskustvu i držala motivacione govore i tribine. S obzirom na emotivnu atmosferu na tribinama kao i ključne snažne poruke o značaju bezbednog ponašanja u saobraćaju, očekuje se da će učesnici tribina učvrstiti pozitivne ispravne stavove, bezbedno se ponašati i biti promoteri bezbednog ponašanja u saobraćaju nakon odslušane tribine – pisalo je u obaveštenju o sprovođenju pregovaračkog postupka iz avgusta.\nNakon što su o tome pisali mediji, Agencija je odbila ponudu koju je dobila od udruženja „Budimo bezbedni“, tako da je novinarka Pinka, makar zvanično, ostala bez angažmana.\nDea Đurđević, čije je angažovanje bilo ranije predviđeno, na Instagram profilu ima 60.500 pratilaca.


Izveštaj: NE DA(VI)MO BEOGRAD | CZKD\nAutor: Ko gradi grad\nOno što je jasno i letimičnim pogledom na ove izmene je da se one donose kako bi se omogućila realizacija projekta „Beograd na vodi“, odnosno kako bi se ugodilo interesima krupnog kapitala. Tako se bez ikakvog (zakonskog i stručnog) utemeljenja brišu i menjaju odredbe Generalnog plana iako se ništa drugo, osim pojavljivanja potencijalnog investitora, nije promenilo u uslovima koji su odredili njegov originalni sadržaj.\nPred samu sednicu, građani su se okupili ispred zgrade Gradske uprave u čijem suterenu se održavala sednica i isticanjem transparenata „Stop investitorskom urbanizmu“ i pesmom „Beograde, Beograde“ uz vođstvo hora Horkestar započeli dugu borbu za zaštitu javnog interesa. Zbog velikog broja zainteresovanih i male sale, svi koji su želeli nisu mogli da uđu u salu (iako je to jedinstvena prilika da se javna sednica čuje pošto je njeno snimanje zabranjeno).\nTo je izazvalo negodovanje prisutnih i poziv da se omogući ozbiljnija rasprava o predmetu javne sednice. U svojim obraćanjima, građani pozivaju na stručnost, političku i etičku odgovornost, buduće generacije, neutemljenost izmena Generalnog plana, neopravdanost projekta Beograd na vodi i načina na koji se nameće. U prvih dva sata, atmosfera je burna sa puno aplauza i dobacivanja a predsedavajući (inače zamenik predsednika Komisije za planove), uz sitne intervencije, dopušta svakome da govori iako je struktura „primedbe i tipski odgovori“ zadržana. Sednici je prisustvovao i Gradski arhitekta, koji je i predsednik Komisije, ali nije govorio (samo je na insistiranje prisutnih da bi po Poslovniku on trebao da vodi sednicu, rekao da je ipak nov i da ne bi)\nNajčešći odgovor je bio da „primedba nije osnovana“, odnosno da Urbanistički zavod ne može na nju da odgovori. Ovo se dešavalo u dva slučaja: kada se primedba odnosila na deo plana koji nije bio predmet izmena i dopuna (regulisanje određenih parcela, restitucija, visina mostova i sl.) i kada je dovođen u pitanje pravni osnov za same Izmene i dopune Generalnog plana. I mada Urbanistički zavod zaista nije nadležan da ulazi u pravni osnov za izradu plana, ostaje pitanje ko jeste (odluku je donelo Privremeno veće koje više ne postoji) i zašto, pored velikog broja primedbi na ovu temu, Komisija nije našla za shodno da pozove nekoga ko može da odgovori na same primedbe.\nSledeći na listi najčešćih odgovora je bio onaj koji se odnosio na brisanje stavova u poglavlju „Savski amfiteatar, Prokop.“ Bez obzira da li se primedba bavila konkursom, železničkom infrastrukturom, vizurama, saobraćajnicama, proporcijama javnih površina ili objektima javne namene i bez obzira na argumenntaciju, odgovor je uvek bio da se stavovi brišu zbog „detaljno prejudiciranih rešenja vezanih za buduću namenu prostora“ kao da ideja planiranja nije da se nešto prejudicira i kao da stavovi koji se brišu tu nisu originalno dospeli na osnovu nekih, i dalje važećih, uslova i normi.\nPrimedba o uvođenju mogućnosti da se postojanje Železničke stanice Beograd i četiri koloseka može planom nižeg reda „promeniti ili ukinuti“ je delimično usvojena tako što se izbacila reč „ukinuti“ ali ne i problem da plan nižeg reda, suprotno zakonu i logici planiranja može da menja ono što je definisano višim planskim dokumentom.\nPrimedbe na prepuštanje izgradnje visokih objekata parcijalnoj analizi i arbitraži Komisije za planove nisu uvažene (osim dodavanjem kriterijuma koji bi trebalo da meri „doprinos zaštiti vizura i kultuno istorijski značaj“) obrazloženjem da je i ranije bilo moguće graditi visoke objekte na teritoriji celog grada a da se ovim to polje samo preciznije reguliše (što je posebno zabavan argument u svetlu toga da je Studija o visokim objektima ukinuta istog dana kada se pristupilo izmenama Generalnog plana).\nNa sve (osim jedne) primedbe koje su se odnosile na ukidanje obaveze međunarodnog konkursa za Savski amfiteatar kao celinu i na uvođenje mogućnosti da se obaveza konkursa izbegne odlukom Vladeodgovoreno je cinično da se time „ne isključuje mogućnost raspisivanja konkursa za te lokacije.“Apsurdnost ovakvog stava ilustrovana je analogijom sa ukidanjem obaveze pravičnog suđenja i branjenjem takve odluke time da je ostavljena mogućnost da do istog ipak dođe.\nIzuzetak u odgovorima koji su se odnosili na konkurs došao je na primedbu da „Vlada Republike Srbije nema nadležnost da proglašava lokacije od značaja za Republiku Srbiju“ na koju je Urbanistički zavod rekao da „nema ingerencije da procenjuje nadležnosti Vlade.“ Izvlačanjem logičkih konsekvenci iz ovog stava, jasno je da Urbanistički zavod onda takvu odredbu nije ni mogao da stavi u plan koji potpisuje. Pitanje je samo da li Komisija za planove misli da ima ingerencije da proširuje nadležnosti Vlade.\nSednica je trajala preko 6 sati, ljudi su se vremenom osipali, članovi Komisije izlazili iz svoje uloge i pozivali prisutne da razumeju situaciju i da uvaže da onaj ko ima novac „ima pravo da postavi šahovsku tablu.“ Vremenom govori postaju više politički i emotivno nabijeni ali ne manjka ni stručnih obrazlaganja ali i poneko čitanje poezije.


Japan u generalnoj probi pred Olimpijske igre savladao Francusku\nKošarkaši Japana su u noći između subote i nedjelje u prijateljskom meču savladali Francusku sa 81:75 (18:14, 28:16, 15:28, 20:17).\nOvo je i jednima i drugima bila generalna proba pred predstojeće Olimpijske igre u Tokiju.\nNakon relativno izjednačene prve čevrtine, Japanci su se odvojili u drugoj i na veliki odmor su otišli sa +16 (46:30). Izabranici Vensana Kolea su se pokušali vratiti u nastavku, međutim nisu imali dovoljno snage i konačan ishod je glasio 81:75.\nKod pobjednika, najefikasniji je bio Rui Hačimura sa 19, pratio ga je Juta Vatanabe sa 18, dok se kod poraženih istakao Evan Furnije, koji je postigao 16 poena.\nDomaćini Igara su u grupi C sa Argentinom, Španijom i Slovenijom, dok su Trikolori u grupi A, zajedno sa Sjedinjenim Američkim Državama, Češkom i Iranom.\nPrethodni članakAlbanac stavio potpis, pet godina na Stamford bridžu\nNaredni članakPune se tribine Tušnja pred utakmicu Slobode i Rudara (FOTO)


Pijaca „Moj salaš“ se ponovo održava nakon duže pauze - Zelena mreža Vojvodine\n18. septembra 2012. 11. jula 2020.\nNa održane tri pijace bio je veliki izbor svežeg sezonskog voća i povrća, meda, domaćih proizvoda i prirodne kozmetike. Kao i uvek građani su mogli da kupe proizvode iz organske i tradicionalne proizvodnje od poznatih proizvođača što su: Vozar, Mamužić, Šokšić, Galamboš, Stojanović , Slavnić, Letić, Markov, Zadruge EkoAdut i porodice Jevtić. Posebno bogatu ponudu voća i prerade imali su Poljoprivredni fakultet iz Novog Sada, ŠOSO „Milan Petrović, vinarija „Kurjak“ i Mirjana Hemun sa Banstola.\nVeliko interesovanje i posećenost su opravdali i potvrdili naše zalaganje da se pijaca „Moj salaš“ održava na istom mestu kao i proteklih osam godina.\nNa radost svih prisutnih prodavaca i kupaca poznati glumac Zoran Cvijanović posetio je našu pijacu 13. septembra.\nPrethodni članak SAOPŠTENJE ZELENE MREŽE VOJVODINE\nSledeći članak Poslednja pijaca „MOJ SALAŠ“ u sezoni 2012.


► UNS: Omogućiti izveštavanje novinara sa gradilišta Beograda na vodi\n14.09.2018 | 12:26h ► 13:49h Beograd\n"UNS ističe da je pogibija dva radnika na gradilištu 'Beograda na vodi' događaj od javnog interesa i da Zakon o javnom informisanju i medijima propisuje da niko, pa ni privatno obezbeđenje, ne sme da ograničava rad novinara i slobodu javnog informisanja", navelo je to novinarsko udruženje.\nUNS je dodao da su pojedini mediji preneli da novinarskim ekipama obezbeđenje gradilišta danas nije dozvolilo da snime mesto događaja sa obrazloženjem da je u pitanju "privatni posed".\nNezavisno udruženje novinara Srbije (NUNS) zatražilo je danas da se najhitnije utvrdi po čijem nalogu je obezbeđenje gradilišta "Beograda na vodi" zabranilo novinarskim ekipama da snime mesto pogibije dva radnika. Navodeći da je pogibija radnika na tom gradilištu "važna tema od javnog interesa", NUNS je u saopštenju zatražio da se novinarima omogući da nesmetano rade svoj posao izveštavanja o okolnostima te nesreće.\nPrethodno je i Udruženje novinara Srbije (UNS) protestovalo što je obezbeđenje gradilišta "Beograda na vodi" novinarskim ekipama zabranilo da snime mesto pogibije dva radnika na tom gradilištu.\nDva radnika su poginula danas kada su pali sa 22. sprata objekta u izgradnji na gradilištu "Beograda na vodi".\ngrađevinski radnici /\nUdruženje novinara Srbije (UNS) saopštilo je danas da smatra neprihvatljivim ometanje rada novinara i medijskih radnika Radio-televizije Kraljevo blokiranjem ulaza na protestu "Jedan od pet...


RTS :: Srpski hokejaši bolji od Belgije, odlučuje poslednje kolo\nOstali sportovi Srpski hokejaši bolji od Belgije, odlučuje poslednje kolo\nsubota, 13. apr 2019, 22:46 -> 22:50\nIzvor: RTS, hockeyserbia.com\nSrpski hokejaši bolji od Belgije, odlučuje poslednje kolo\nHokejaši Srbije nastavili su sa odličnim igrama na Svetskom prvenstvu Druge divizije A grupa. Srpska reprezentacija je u četvrtom kolu bila bolja od Belgije 6:3 i tako ostala u trci za osvajanje prvog mesta i plasman u viši rang.\nPosle uvodnih pet minuta igre Srbija došla do vođstva, a strelac je bio Marko Dragović na asistenciju Mirka Đumića. Na 2:0 povisio je Stefan Bošković nakon još jednog sjajnog dodavanja Đumića.\nIsključenje Lazara Leštarića omogućilo je Belgijancima da iskoriste prednost igrača više na ledu, a mrežu je pogodio Ben Kulen.\nPeti gol koji je početkom treće trećine postigao Sretović na asistenciju Pavela Popravke kao da je opustio naše hokejaše. To su Belgijanci iskoristili da sa dva gola ublaže poraz, ali ne i da ugroze trijumf Srbije.\nTačku na dobru igru našeg tima i ubedljiv trijumf stavio je Marko Brkušanin, nakon preciznih dodavanja Stefana Boškovića i Alekse Lukovića.\nU preostalim mečevima četvrtog kola Australija je pobedila Kinu 3:2, a Hrvatska je posle penala bila bolja od Španije 4:3.\nU poslednjem kolu koje je na programu u ponedeljak 15. aprila Srbija igra protiv Španije (20 časova), a veoma važan duel za nas biće između Australije i Hrvatske.\nNaši hokejaši moraju da pobede Španiju, ali za osvajanje zlata i plasman u viši rang potreban je i trijumf Hrvata protiv Australijanaca.\n(nedelja, 14. apr 2019, 17:20) - anonymous [neregistrovani]\n(subota, 13. apr 2019, 23:09) - Искоритимо домаћи терен [neregistrovani]


Poznat status prvotimca prvoligaša Orašja i ovosezonskog pojačanja iz redova premijerligaša Tuzla City vezano za aktuelni klub i nastavak sezone! - Posavina Sport\nPoznat status prvotimca prvoligaša Orašja i ovosezonskog pojačanja iz redova premijerligaša Tuzla City vezano za aktuelni klub i nastavak sezone!\nNogometaš Salko Nargalić trenutno je igrač prvoligaša Orašja, međutim kao posuđeni član premijerligaša Tuzla City.\nOvaj 20-godišnji napadač po vokaciji neće se do kraja aktuelnog prvenstva vraćati u redove Tuzla City, te će i u nastavku sezone igrati za ekipu Orašja.\nInače, Sijamija je svoj nogometni put započeo u sarajevskom Željezničaru, a Orašje mu je tek treći klub u profesionalnoj karijeri\nViše u ovoj kategoriji: « Defanzivac zvanično napustio redove prvoligaša Zvijezde iz Gradačca! Održana redovna sjednica Izvršnog odbora Nogometnog saveza FBiH »


Dodik: Velike sile žele da unište RS, bez saradnje sa Šmitom - Svet - Dnevni list Danas\nPočetna » Svet » Dodik: Velike sile žele da unište RS, bez saradnje sa Šmitom\nDodik: Velike sile žele da unište RS, bez saradnje sa Šmitom\nSrpski član Predsedništva BiH Milorad Dodik izjavio je da se „politička situacija u BiH usložnila“ i da će „vrlo brzo doći vreme kada će Republika Srpska odlučivati o svojoj samostalnosti“.\n„Ako RS ne može da bude samostalna u okviru dejtonske strukture, u delu u kojem ima prava i ingerencije, onda RS ima pravo da bira svoj put. Verujem da ćemo, zbog ponašanja velikih sila, veoma brzo doći u tu situaciju“, rekao je Dodik novinarima u Banjaluci.\nPo njegovim rečima, Srbi pristaju samo na Bosnu i Hercegovinu kakva je predviđena Dejtonskim sporazumom, a alternativa je „razlaz“.\nDodik je optužio velike sile da su „krenule u rušenje Dejtonskog sporazuma, sa ciljem da unište Republiku Srpsku“.\n„Arogantne velike sile, predvođene SAD, Velikom Britanijom i EU, na strani su Bošnjaka i nameravaju da razgrade RS, njenu dejtonsku i ustavnu strukturu“, oocenio je srpski član Predsedništva BiH.\nOcenivši da velike sile pokušavaju da srpski narod u BiH „nestane i kao identitet i kao entitet“, on je je naveo da ne veruje u „destabilizaciju BiH u smislu nasilja“, ali je pozvao političke stranke iz RS i srpski narod da se okupe oko „jedinstvenog fronta otpora“.\n„Pozivam narod da se okupi oko institucija RS u borbi protiv ovog neprava i siledžija u mejdunarodnoj zajednici, okupljenih oko neimenovanog Visokog predstavnika i takozvanog Saveta za primenu mira (PIK) koji nema nikakav legitimitet“, rekao je Dodik.\nPo njegovim rečima, to je pitanje „odsudna borbe za RS“.\nOn je poručio danas da Kristijan Šmit nije legalno izabran na funkciju visokog predstavnika u BIH i da je zato u Republici Srpskoj (RS) postignut značajan konsenzus da je on „nelegalan, nelegitiman visoki predstavnik i sa njim se neće sarađivati, niti će se primenjivati njegove odluke“.\nDodik je na konferenciji za novinare objasnio da se visoki predstavnik imenuje tako što strane koje su potpisnice Aneksa 10, a to su RS, Federacija BIH, Srbija, Hrvatska i „Alijina BiH“, treba da se saglase i da se to potvrdi u Savetu bezbednosti Ujedinjenih nacija.\nMisle da su slomili Hrvate i da je sada red na Srbe, ali slomiće zube na tom orahu, poručio je Dodik i dodao: „gospodine Šmite, ovde niste dobrodošli“.\nBosna i HercegovinaDejtonski sporazumkristijan smitMilorad DodikBanjaluka\nJedno reagovanje na “Dodik: Velike sile žele da unište RS, bez saradnje sa Šmitom”\n02. avgusta 2021. u 14.51\nRs si ti unistio dovoljno nemaju oni staunistiti vise.


Možda si to bila ti - Vari Makfarlejn: knjiga | KorisnaKnjiga.com\nAna Alesi, dobra istoričarka, u potrazi je za muškarcem koji će ispuniti sva njena očekivanja iz snova, kao iz ljubavnih romana. Ana upoznaje različite muškarce na sajtu za upoznavanje i veoma je srećna i zadovoljna sadašnjim životom tridesetgodišnjakinje. Međutim, želi da zaboravi svoju prošlost i posao u jednoj gimnaziji u Istočnom Londonu.\nSudbina kao da se poigrava sa njom kada joj se u život ponovo javlja vinovnik velikih poniženja u toj gimnaziji, Džejms Frejzer. Međutim, Džejms se promenio - zabavan je, duhovit, učtiv... Ili se to samo tako čini?


Sapunica u Šumama RS - Nezavisni stav - Nezavisne novine\nSapunica u Šumama RS\nUroš Vukić - 24.06.2012 18:58 Organizovani kriminal u JP "Šume RS" prijeti da uništi najveći prirodni resurs koji trenutno imamo i od kojeg budžet RS, da se domaćinski radi i upravlja, može imati ogromnu korist.\nŠume RS, koje pokrivaju 50 odsto teritorije, ne smiju biti predmet političke trgovine i ličnih interesa, koji su doveli do toga da preko 30.000 radnih mjesta zavisi od sirovine koja postoji, koje ima u izobilju, a koja se ne isporučuje.\nSmjenom Nadzornog odbora JP "Šume RS" i nekoliko direktora šumskih gazdinstava (ŠG) neće se postići ništa i samo će se potpaliti vatra koja tinja otkako je socijalista Srđan Ljubojević, generalni direktor ovog preduzeća, došao da upravlja najvećim resursom u RS.\nIsti onaj Ljubojević koji gradi vilu dok mu radnici mjesecima rade bez plate i koji sada na sve načine pokušava da iz šuma otjera one koji ga ne slušaju. Da otjera one bliske Neđi Iliću, bivšem direktoru ovog preduzeća, sa kojim inače ne priča jer su im se sukobili interesi dok je Ilić upravljao preduzećem, a Ljubojević gospodario Agencijom za šume RS. Kako je moguće da bude odgovoran onaj (direktor ŠG) koji nema status pravnog lica, koji sve i jednu nabavku i naplatu vrši preko centralne uprave JP "Šume RS" i koji je pod nevjerovatnim pritiscima kojekakvih savjetnika, šefova i sitne "boranije".\nSlijedi kolaps i potpuno urušavanje sistema uspostavljenog još daleke 1992. godine kada su se šuma i granica između gazdinstava krojile na osnovu vojne strategije i ratno-plemenskih interesa.\nNa kraju ostaje da se vidi kako će se "sapunica" u JP "Šume RS" okončati, jer tek je završena prva epizoda, koja najavljuje nevjerovatan zaplet i u kojoj, barem zasad, nema nevinih.\nPolitička sapunica u USK 04.12.2013 17:17 - Zla


Žena malo na čelu preduzeća\nNa kasi u prodavnici, za šivaćom mašinom u proizvodnji ili u frizerskom salonu sa makazama u ruci u Doboju ćete sresti veoma malo muškaraca, ali zato oni suvereno vladaju firmama, pa se na prste jedne ruke mogu nabrojati preduzeća kojima upravljaju žene.\n"Možda ja imam sreću da imam takvog poslodavca koji je prepoznao moje kvalitete pa me stavio na to mjesto. I mislim da generalno žene mogu da vrše sve te rukovodeće funkcije, da budu dobri i uspješni menadžeri", smatra Mira Stanojević, koordinator nabave i prodaje u dobojskom preduzeću "Omorika", jedinom u BiH koje se bavi reciklažom otpadne PET ambalaže.\nTo što još postoji nepovjerenje prema ženama kao rukovodiocima ne sprečava Ljiljanu Subotić iz Dervente da kao većinska vlasnica iz fotelje direktora vodi firmu "Sim-prom", koja uglavnom zapošljava muškarce.\nNa naše pitanje da li je uposlenici shvataju ozbiljno, samouvjereno odgovara:\n"Da! Bavimo se metalskom industrijom, imamo CNC mašine i radimo obradu metala. Više su u uslužnoj djelatnosti žene, a u proizvodnoj muškarci, moram to da priznam", izjavila je Subotićeva te dodala da je statistika neumoljiva i da je prema istoj tek nešto više od 20 procenata firmi u RS u vlasništvu žena.\nNa osnovu toga se može zaključiti da je žensko preduzetništvo još u povoju, a da bi se brojke popravile u narednih šest mjeseci Privredna komora RS planira da podrži preduzetništvo dama kroz projekat koji finansira Švedska razvojna agencija SIDA putem Ambasade Švedske u BiH.\nDesetogodišnja analiza Privredne komore RS pokazala je da se više od 60 procenata privrednih društava u koje spadaju i radnje, a vode ih žene, bave uslužnom djelatnošću, a tek onda prerađivačkom industrijom.\n"Primjera je zaista mnogo. Imamo neke sjajne primjere iz banjalučke regije kao što je 'Sana linea', bijeljinski 'Orao' je pod rukovodstvom žene, u rast i razvoj Mljekare 'Pađeni' je uključena žena i ima još mnogo primjera", navela je Milena Đuđić, saradnik za projekte.\nNova kategorija na "Duing biznis" listi - Ocenjivaće i državne tendere\nPročitajte spisak 20 najvećih dužnika državi, GRAS ubjedljivo prvi


Hit uređaj za skidanje celulita stigao u Beograd: I OVU SLAVNU DAMU potpuno oduševio! - Žena.rs\nHit uređaj za skidanje celulita stigao u Beograd: I OVU SLAVNU DAMU potpuno oduševio!\nNa nedavno održanom koktelu povodom 3. rođendana estetsko-medicinskog centra "Beauty&me", okupile su se naše poznate dame, a jednu je posebno zainteresovao najnoviji metod za uklanjanje celulita.\nPiše: I.K. 04.05.2018. 16:05\nSnežanu Dakić je posebno zainteresovao ovaj novi uređaj za borbu protiv celulita Foto: RAS Srbija\nPoznate dame Snežana Dakić, Mirka Vasiljević, Jelena Kostov, Marija Egelja i Marija Veljković upoznale se ovom prilikom sa najsavremenijim svetskim metodama za preoblikovanje tela i negu lica.\nDruženje u salonu "Beauty&me"Foto:RAS Srbija\nDok su kroz osmeh ćaskale o novim tretmanima i preparatima za negu, Snežani Dakić je pažnju privukao novi uređaj za uklanjanje celulita Med Contour Multipower, koji je u ovom salonu po prvi put dostupan u Beogradu.\nMed Contour Multipower je aparat najnovije generacije na principu ultrazvuka i radiotalasa koji je nezamenjiv u terapiji svih tipova i stadijuma celulita.\nRučne anticelulit masaže ili popularne masaže oklagijama, na koje žene masovno odlaze pred letnju sezonu, samo izbacuju višak nagomilanih tečnosti zbog čega koža postaje zaglađenija i celulit postaje manje vidljiv u nekom kratkom periodu, tako da žene često kažu da se vrlo brzo nakon serije ručnih masaža celulit “vraća”, a on u stvari nikada nije ni odlazio samo je bio zamaskiran.\nNovi uređaj protiv celulita samo u salonu "Beauty&me"Foto:RAS Srbija\nSvojim dubinskim delovanjem, Med Contour Multipower ultrazvučni tretman eliminiše sve tipove celulita, a tretman je upotpunjen limfnom drenažom za izbacivanje tečnosti nakon razbijanja celulita, i sve to na potpuno bezbolan i prijatan način, bez modrica. Rezultati su vidljivi odmah nakon prvog tretmana, a prednost ovog aparata u odnosu na druge je to što se u istom tretmanu može tretirati celulit, razbijati masne naslage i smanjivati obim, i zatezati koža, a sve u zavisnosti od individualnog stanja klijenta i njegovih želja.\nZa više informacija posetite sajt, ili fejsbuk ili Instagram stranicu.\ntrikovi poznatih Snežana Dakić celulit


Padaju poslednja uporišta terorista na severu Sirije - 11.03.2016, Sputnik Srbija\nSirijska vojska i jedinice koje su sa njom u savezu pod svoju kontrolu su vratile preostali deo strateškog puta Hanaser—Alep—Idrija u severnoj sirijskoj... 11.03.2016, Sputnik Srbija\nvesti, svet, sirija, alep, daeš\n09:46 11.03.2016 (Osveženo: 09:56 11.03.2016)\n© Sputnik / Iliya Pitalev / Uđi u foto-galerijuPripadnici sirijske vojske.\nSirijska vojska i jedinice koje su sa njom u savezu pod svoju kontrolu su vratile preostali deo strateškog puta Hanaser—Alep—Idrija u severnoj sirijskoj pokrajini Alep, javila je iranska novinska agencija Fars.\nVladine snage i dobrovoljačke trupe ponovo su zauzele pet sela u blizini grada Hanasera na severu pokrajine ostavljajući desetine mrtvih i ranjenih pripadnika DAEŠ-a, a njihova vozila i vojnu opremu uništenim.\nSirija postepeno dobija struju\n3 Mart 2016, 17:46\nSirijska vojska i saveznici pokrenuli su u februaru veliku operaciju protiv pripadnika terorističkih grupa kako bi ih uništili i proterali sa glavne linije snabdevanja od Hame do Alepa.\nRanije su sirijske oružane snage vratile potpunu kontrolu nad osam novooslobođenih sela na jugu pokrajine.\nU međuvremenu, provladine snage nastavile su da napreduju prema regionima koji su i dalje pod kontrolom terorista i primorale ih da se povuku sa položaja u južnim ravnicama pokrajine Alep.\nPripadnici terorističkih grupa u žestokim sukobima sa sirijskom vojskom i njenim saveznicima u poslednje vreme trpe velike gubitke u ljudstvu i tehnici i gube pozicije u područjima koja su držali pod svojom komandom.


Ljudi, da l je ovo moguće: Još jedna SAVRŠENA NOĆ za srpski fudbal! "SUPER SRBI" omogućili da više ne sanjamo o dva mesta u Ligi šampiona - to je sad realnost! - Sportal\nSt. K. - Vest objavljena: 23:54 - 30.09.2021\nNajpre crno-beli nisu dozvolili iznenađenje u meču drugog kola Lige konferencija, već su sigurnom igrom savladali estonsku Floru sa 2:0, da bi kasnije i crveno-beli sjajnim golom Gelora Kange odneli ceo plen i tako se vratili iz "lude šume" sa tri boda.\nDakle, ono što je bilo možda i najvažnije za sve nas koji bi da gledamo naše timove protiv "onih jačih", i Zvezda i Partizan su uspeli da “otključaju” bodove za klupski koeficijent. Što je zapravo možda i bilo ključno u ovim utakmicama.\nPartizan je novom pobedom premašio ona 2,5 boda, koje su dobili kao garantovane na startu takmičenja, a onda i na te postojeće bodove, "nakalemio" novih 1,5 bodova, pa ih sada ima ukupno 21.500 na UEFA rang listi!\nSa druge strane, Zvezda je daleko bolja, ali je večerašnjom pobedom vratila na rekordno mesto. Naime, ne samo da su crveno-beli odbranili tri boda za ulazak u grupnu fazu, nego su dodali i još jedan što znači da sada imaju koeficijent okruglo 35.000, što ih stavlja na 41. poziciju UEFA rang liste. To znači da su sve veće šanse da u narednim kvalifikacija (sezona 2022/23) Crvena zvezda bude nosilac do kraja tog dela takmičenja!\nSvakim novim trijumfom, naši timovi će dodavati po nova dva boda na klupski konto, dok nerešen rezultat nosi dodatan poen. Takođe, prvo mesto na kraju grupne faze Lige Evrope donosi bonus od četiri poena, dok drugo mesto garantuje još jedan dodatni bod. Sa druge stvarne premije u bodovima u Ligi konferencija su duplo manje, pa bi prvo mesto donovi dva poena, dok se drugim mestom obezbeđuje još jedan bod.\nŠto se tiče nacionalnog koeficijenta, naša dva najveća kluba su večeras pridodala po novih 0.500 bodova, što je značajno poguralo Srbiju u trci za jedno od prvih 15. mesta na UEFA listi, u kojoj za sada vrlo dobro stoji.\nDa sve bude još lepše - Srbija sada zauzima 12. poziciju sa 28.875 bodova, što je za 4.375 bodova više od 16. Češke. Takođe, zvuči čudno, ali Srbija je sada bliža 8. nego 16. mestu na UEFA rang listi, što daje za pravo svima da realno govore o dva mesta u kvalifikacijama za Ligu šampiona.\nPre svega, Zvezda i Partizan su pokazali da su "Super Srbi" pre svega što su u veoma teškim utakmicama na startu ostvarili važne pobede, a tako su nastavili i u ove nedelje. Ono što je najvažnije: svako treba da bude ponosan što smo se konačno izdigli iz onog "mulja" kada smo ispadali u kvalifikacijama. Sada je to nešto mnogo lepše, nešto što su oba kluba zbog svoje istorije zaslužila.\nA za dalje, videćemo. Ko zna koliko radosti će nam doneti Crvena zvezda i Partizan. Možda je ovo konačno jedan novi, lep početak našeg fudbala!\nEvropski fudbal Liga konferencija UEFA koeficijent zemalja FK Partizan FK Crvena zvezda Liga Evrope Liga šampiona


Festivali iz Srbije: Pospešićemo vakcinaciju mladih i biti najbezbednija mesta okupljanja – SLOBODNA VOJVODINA\n“Održavanje domaćih festivala biće najbolji simbol pobede slobode, života”\nOrganizatori najvećih festivala u Srbiiji saopštili su danas da će biti najbezbednija mesta okupljanja i da će pospešiti vakcinaciju mladih ljudi.\nOni su to saopštili nakon što su čelni ljudi Novog Sada, Beograda, Kragujevca i Vrnjačke Banje izjavili da će, zahvaljujući uspehu Srbije u masovnoj vakcinaciji i poboljšanju opšte epidemiološke situacije, biti moguće organizovati Egzit, Beerfest, Arsenal fest i Lovefest, uz ograničenja ulaska za imunizovane i one sa negativnim testom.\n“Nakon te izjave, pojavila se nada da će konačno moći da započne oporavak srpske manifestacione privrede, nakon 14 meseci zabrane rada”, naveli su organizatori festivala u zajedničkom saopštenju za javnost okupljeni u udruženje “Safe Events Serbia”.\nOni su predstavili protokol za koji su naveli da je kreiran u skladu s najnovijim naučnim studijama sprovedenim na nekoliko test događaja u Nemačkoj, Velikoj Britaniji, Španiji, Holandiji i drugim zemljama, od kojih je svaki okupio više hiljada ljudi.\nProtokol podrazumeva mogućnost ulaska na festivale uz davanje na uvid potvrde o vakcinaciji, potvrde o posedovanju antitela (IGG test), negativnog PCR testa ne starijeg od 48 sati, ili negativnog antigenskog testa koji bi se obavio neposredno pre ulaska.\n“Rezultati studija pokazuju da u slučaju ograničenja ulaska na koncerte i festivale na one koji su vakcinisani, koji su preležali kovid-19, ili koji pokažu negativan rezultat na kovid testu, rizik od širenja zaraze je gotovo zanemarljiv i daleko manji od drugih mesta okupljanja koja nesmetano rade”, piše u saopštenju za javnost.\nDodali su da su protokol, uz pozitivno mišljenje Gradskog zavoda za javno zdravlje Beograda i ključnih epidemiologa uključenih u rad Kriznog štaba u ime grada Beograda i Novog Sada, predat Vladi Srbije na usvajanje.\nPrecizira se da je u sadržaju protokola akcenat pre svega na podržavanju vakcinacije kao jedinog oružja za borbu protiv pandemije, jer je povratak normalnog života najvažnija motivacija za mlade ljude da se vakcinišu.\n“Ako smo lideri u vakcinaciji, onda to treba da pokažemo i na delima, a održavanje domaćih festivala biće najbolji simbol pobede slobode, života, kao i motivacija mladima da se vakcinišu”, izjavio je Zdravko Vulin ispred inicijative “Spasimo muziku”, koja je deo udruženja „Safe Events Serbia“.\nU saopštenju se navodi i da manifestaciona industrija turističkoj privredi Srbije donosi 200 miliona evra godišnje, zapošljava nekoliko desetina hiljada radnika i predstavlja “vetar u leđa” kulturi, turizmu, ugostiteljstvu i ukupnoj ekonomskoj slici.\nDodali su da će uspostaviti okvire za još jednu ozbiljnu borbu koja tek sledi, a to je borba za očuvanje mentalnog zdravlja mladih ljudi.\n“Više od 14 meseci pod pandemijom i lokdaunom ostavilo je ozbiljan trag – prema istraživanjima, depresija je povećana za čak 700 odsto. Oporavku mentalnog zdravlja održavanje manifestacija će značajno pomoći, jer je ljudski kontakt nešto prirodno i iskonsko”, piše u saopštenju.\nGrupaciju “Safe Events Serbia” pokrenuli su festivali Egzit, Beerfest, Lovefest, Arsenal fest i Nishville, a inicijativi su se pridružile i članovi Udruženja promotera i tiketing agencija Srbije (UPTAS), i članovi inicijative “Spasimo muziku”.


Naslovna/Društvo/Tužilaštvo BiH godinama šuti o rekordnoj zapljeni heroina\nSARAJEVO, BANJALUKA – Duže od dvije godine Tužilaštvo BiH ne saopštava javnosti šta je s istragom o pronalasku 82 kilograma heroina u skladištu jedne zeničke firme, niti ima bilo kakvih informacija o tom slučaju i u kojoj je fazi istrage.\nKao i nekoliko puta do sada, na konkretno postavljena pitanja poslata Tužilaštvu BiH još 10. jula nismo dobili nikakav odgovor, a za razliku od prije godinu dana, ovoga puta nisu čak ni napisali da je “istraga u toku”. U ovom slučaju javnosti nisu saopštene nikakve informacije od toga kako se zove firma u kojoj je pronađena rekordna količina droge pa do toga ko su osumnjičeni, ispitani…\n“Bilo je još takvih slučajeva i ovo nije prvi put, ali se najduže ćuti. Radi se o najvećoj količini zaplijenjene droge, što svakako otvara sumnju da su oni koji su radili na tome umiješani u tu priču ili su nesposobni da istragu dovedu do kraja. Tužilaštvo BiH je najodgovornije u svoj toj priči jer ono rukovodi kompletnom istragom, o kojoj mi danas ne znamo ništa, što je nedopustivo. Bilo je i drugih istraga, ali se uvijek saopštavao minimum informacija koje treba da zadovolje javnost”, rekao je Nikola Morača, dugogodišnji novinar crne hronike.\nNaglašava da je čudno i to što heroin koji je pronađen nije praćen kako bi se došlo do krajnjih “kupaca”, a što se u ovakvim slučajevima podrazumijeva, već je presječen lanac njegove isporuke bez osumnjičenih, uhapšenih i optuženih, što svakako baca dodatnu sumnju na cijeli slučaj.\nInače, rekordna količina herona, tačnije oko 82 kilograma, pronađena je u prostorijama jedne firme u Zenici, a “roba” za koju se kasnije ispostavilo da je droga u BiH je stigla iz Bugarske. Drogu su otkrili službenici Uprave za indirektno oporezivanje (UIO) BiH, mada su se kasnije pojavile glasine da je droga pronađena zahvaljujući operativnom radu Obavještajno-bezbjednosne agencije (OBA) BiH.\nIz nekoliko zvaničnih saopštenja u ovom slučaju može se zaključiti da su na osnovu prikupljenih obavještajnih informacija službenici UIO 19. jula 2017. godine izvršili kontrolu pošiljke i tom prilikom otkrili veću količinu materije koja je podsjećala na heroin. Kasnije su se pojavile informacije da je ta droga slučajno pronađena, što nisu isključili ni neki bezbjednosni stručnjaci, istovremeno ističući da dosta toga “ne štima” u cijeloj priči.\nIz nekoliko razgovora pojedinci su, doduše nezvanično, pokušali pronalazak heroina i ćutanje Tužilaštva BiH opravdati nekom širom evropskom akcijom, mada i u tom slučaju nakon dvije godine trebalo bi da budu poznati neki rezultati. Posebno je zanimljivo to što je javnost o pronalasku 82 kilograma heroina upoznata nekoliko dana nakon što je ta droga pronađena, a što nije bio slučaj u ranijim i kasnijim akcijama u vezi sa drogom s obzirom na to da se odmah nakon zapljene bezbjednosne agencije “pohvale” akcijom i pronalaskom.\nPored UIO i Tužilaštva BiH, u pronalazak heroina uključila se i SIPA, iz koje su nekoliko puta do sada rekli da se za sve informacije u vezi sa tim slučajem obratimo Tužilaštvu BiH koje vodi istragu.\nBanjaluka BiH Droga istraga Novinar roba Sarajevo SIPA tužilaštvo Tužilaštvo BIH UIO\nOBRATITE PAŽNJU Ovi putni pravci su blokirani zbog poplava i odrona\nČlanovi grupe “Pravda za Davida” proširili srce na banjalučkom trgu\nGrađani i večeras zapalili svijeće za Davida (VIDEO)\nPrve penzije iz Evropskog dobrovoljnog fonda


Vučić: "Učinićemo sve da građani budu sigurni da imaju toplu zimu"\nBy redakcija 10/09/2021 Najnovije, Srbija, Vesti\nBeograd – „Učinićemo sve da građani budu sigurni da imaju toplu zimu, dovoljno gasa, struje, da neće biti isključenja, kakvih će biti svakako u drugim zemljama“, podvukao je danas predsednik Srbije i lider SNS Aleksandar Vučić nakon sednice Predsedništva stranke.\nVučić je, obraćajući se novinarima, preneo da je Predsedništvo SNS obavestio o aktuelnoj situaciji.\n“Razgovarao sam sa Stefanovićem”\nPredsednik Aleksandar Vučić izjavio je danas da je pre sastanka Predsedništva SNS razgovarao u svom kabinetu sa ministrom odbrane Nebojšom Stefanovićem, ali da mu ne pada na pamet dakomentariše njegov odnos sa Vladimirom Đukanovićem.\nVučić je to rekao u odgovoru na pitanje o odnosima ministra Stefanovića i njegovog stranačkog kolege i poslanika SNS Vladimira Đukanovića i istakao da je stranka na čijem je čelu pripada onim političkim subjektima koja preuzimaju odgovornost u značajnim istorijskim treucima, guraju zemlju napred poput buldožera i u kojoj ne moraju svi članovi da imaju iste ideološke stavove.\nVučić o Veritas papirima: “Taj novac je otet od građana Srbije”\nLider naprednjaka Aleksandar Vučić prokomentarisao je danas tzv. Veritas papire i istakao da što se tiče novca koje je firma Dragana Đilasa davala NVO, pojedincima i medijima nije čuo do sada nijedan demanti na te navode, kao i da građani treba da znaju da je to novac koji od njih otetet kada su ti ljudi bili na vlasti.\nVučić je tako odgovorio na pitanje novinara kako komentariše Veritas papire koje je objavio Informer a iz kojih se vidi da je Đilasova firma Multikom pozajmljivala novac nevladinim organizacijama, pojedincima i medijima koji otvoreno nastupaju protiv države. “Sloboda medija je da rade šta hoće i kako hoće ko god da je vlasnik, tako da svejedno da li su vlasnici tajkuni, Đilas ili neko drugi, dobro je da mogu uvek da postave svako pitanje i napišu i objave šta žele, to dobro govori o našoj zemlji”, rekao je Vučić.\n“Skupština stranke pomerena za tri nedelje”\nSkupština stranke, umesto između 21. I 24.oktobra, biće održana od 11. do 14. novembra. Kao razloge za odlaganje, naveo je loše brojeve zbog korona virusa i želje stranke da ne ugrozi zdravlje bilo koga, jer, kako je rekao, veruju da će u roku od pet nedelja od danas, epidemiološka situacija biti povoljnija.\n“Preduzimamo sve kako bi zastitili privredu”\nVučić je posle sednice Predsedništva SNS istakao da se sada sve preduzima kako bi privreda bila što više zaštićena od porasta cena enrgenata na tržištu.\nAleksandar Vucic gas ministar novac novinar Predsednik SNS topla zima Veritas Vladimir Đukanović


NEMA GEŠKE: Po ovoj STVARI ćete uvek provaliti da li je frajeru stalo do vas! – Nadlanu.com\nNEMA GEŠKE: Po ovoj STVARI ćete uvek provaliti da li je frajeru stalo do vas!\nObjavljeno 22. jula 2015. / 10:40:49\nJedna jedina stvar više nego jasno pokazuje da je muškarcu stalo do vas!\nOTKRIVENO: Evo sa kojom srpskom pevačicom je Snup Dog snimio duet\nOĆEMO U KLADŽU? Ružica otkrila da su Maldivi i Parovi namešteni


Tole vs Čović - Hoće li reagovati Tužilaštvo? - Sportske.net\nTole vs Čović - Hoće li reagovati Tužilaštvo?\n21. avgust 2013.\nPosle brojnih međusobnih optužbi predsednika FSS Tomislava Karadžića i potpredsednika Crvene zvezde Nebojše Čovića, iz tuižilaštva nema konkretnih reakcija, pa se postavlja pitanje da li će sve što je izneto u njihovim obraćanjima javnosti ostati samo na nivou medijskih prepucavanja.\nPredstavnici tužilaštva Srbije rekli su danas da ne mogu da komentarišu međusobne optužbe predsednika Fudbalskog saveza Srbije Tomislava Karadžića i potpredsednika Crvene zvezde Nebojše Čovića, već samo predmete koji su u obradi, dok je kriminolog Zlatko Nikolić kazao da su organi zakona dužni da reaguju i na medijske napise.\nPredsednik Fudbalskog saveza Srbije Tomislav Karadžić i potpredsednik Crvene zvezde Nebojša Čović optužili su u saopštenjima jedan drugog za kriminalne radnje, ali država do sada nije reagovala tim povodom.\nPortparol tužilaštva Tomo Zorić rekao je agenciji Beta da nema ovlašćenja da komentariše optužbe iz medija i saopštenja, već samo predmete koji su u obradi.\nKriminolog Nikolić je kazao da je tužilaštvo "dužno" da reaguje i po saznanju iz medija.\n"Nemamo podataka koliko su tačne te optužbe, ali iz onoga što znamo, tu ima i istine i poluistine. Prema zakonu, tužilaštvo je dužno da reaguje i po saznanju iz novina... Neka onda ta gospoda rade po zakonu", rekao je Nikolić agenciji Beta.\nNikolić, koji je viši naučni saradnik u Institutu za kriminološka i sociološka istraživanja, istakao je, medjutim, da je to samo manji deo problema u srpskom fudbalu.\n"Glavni problem je što naši najveći klubovi nisu ničiji i što u njihovim upravnim strukturama stoji paravan političara, koje ne optužujem nizašta osim da su paravan. Treba da se pronađe ko su oni koji diriguju novcem i huliganima", rekao je Nikolić.\nOn je kazao da ne očekuje da će se pokrenuti istraga povodom teških optužbi Karadžića na račun funkcionera Zvezde.\n"I jedan i drugi klub (Partizan) imaju u svojim redovima visoke državne funkcionere ili njihove delegirane autoritete i jasno je da neće da skaču sebi u stomak. Ali, bolje je da to urade, nego da ih na to navede neka katastrofa s huliganima", rekao je Nikolić.\n"Kada se uzme u obzir situacija s huliganizmom i ovo o čemu sada pričamo, jasno je da je mračno i da je mrak", dodao je Nikolić.


Savić objavio spisak, "Delfini" napadaju prvo mesto! - Sportske.net\nSavić objavio spisak, "Delfini" napadaju prvo mesto!\nSavić je u tim pozvao 15 igrača, a na spisku su: Gojko Pijetlović (Šabac), Dušan Mandić (Pro Reko), Nikola Dedović (Špandau 04), Sava Ranđelović (OSC), Miloš Ćuk (Mladost), Duško Pijetlović (Dinamo), Nemanja Vico (Trst) i Milan Aleksić (trenutno bez kluba).\nVaterpolo reprezentativac Srbije Viktor Rašović propustiće predstojeći završni turnir Svetske lige zbog povrede kolena.\nFinalni turnir Svetske lige održaće se u Beogradu, na bazenu Tašmajdan od 18. do 23. juna.Reprezentacija Srbije utakmice u grupi igra od 21 čas. Srbija će u utorak u prvom kolu igrati sa Australijom, dan kasnije sa Hrvatskom, a 20. juna sa Kazahstanom.


Marko Đorđević - Blic Online\nTrio ''Sveti'' 30. juna nastupa u dvorani Kolarca\nTrio ''Sveti'' koji čine bubnjar Marko Đorđević, klavijaturista Vasil Hadžimanov i gitarista Marko Trijić nastupiće u dvorani Kolarčeve zadužbine u utorak 30. juna.\nKrkobabićev vozač osuđen na tri godine zatvora\nBivši vozač Vlade Srbije iz kabineta Jovana Krkobabića Željko Gole osuđen je danas u Višem sudu u Beogradu, na ponovljenom suđenju, na kaznu od tri godine zatvora i tri godine zabrane upravljanja motornim vozilom, zbog izazivanja saobraćajne nesreće na Pančevačkom mostu, 2009. godine, u kojoj je poginuo motociklista Marko Đorđević (21).\nSutra presuda bivšem vozaču Vlade Srbije zbog smrti motorcikliste\nViši sud u Beogradu izreći će sutra prvostepenu presudu bivšem vozaču Vlade Srbije Željku Goleu optuženom za izazivanja saobraćajne nesreće na Pancevackom mostu u kojoj je poginuo motociklista Marko Djordević (21), 2009. godine.\nSudski veštaci potvrdili: Krkobabićev vozač je mogao da izbegne nesreću\nPred Višim sudom u Beogradu, danas je nastavljeno suđenje Željku Goleu, bivšem vozaču Vlade Srbije iz kabineta Jovana Krkobabića, zbog izazivanja saobraćajne nesreće na Pančevačkom mostu u kojoj je poginuo motociklista Marko Đorđević (21), 2009 godine. Na današnjem pretresu saslušani su medicinski i saobraćajni veštaci, a izlaganje završnih reči zakazano je za 23. septembar.\nTrio "Sveti" sa Vasilom Hadžimanovim u Bitefart kafeu\nMarko Đorđević, Vasil Hadžimanov i Branko Trijić, kao trio “Sveti” predstaviće novo DVD izdanje “Beograd izvan Beograda” koncertomu beogradu na letnjoj sceni kluba Bitefart kafe.\nTrio "Sveti" i Miško Plavi u Bitef art kafeu\nTrio Sveti, koji predvodi Marko Đorđević, i Miško Plavi Trio nastupiće 10. avgusta na letnjoj sceni Bitef art kafea na teniskim terenima na Kalemegdanu.\nVozač Vlade Srbije pijan ubio mladića\nBEOGRAD - U saobraćajnoj nesreći u kojoj je poginuo Marko Đorđević (21), optuženi Željko Gole (28), tadašnji vozač u kabinetu potpredsednika vlade Jovana Krkobabića, vozio je službeni auto sa 1,56 promila alkohola u krvi i prekoračio je brzinu za 28,4 kilometra na sat od dozvoljene na Pančevačkom mostu, zaključeno je u saobraćajnom veštačenju koje je juče dostavljeno Višem sudu u Beogradu.\nStipendisti "Berklija" večeras sviraju u "Gradu"\nNeki od bajboljih mladih džez muzičara Srbije nastupiće večeras (22) u Kulturnom centru "Grad", na sešnu koji se organizuje za dobitnike stipendija čuvenog koledža Berkli.\nŽeli da proda bubreg da bi mogao da vrati kredit\nApatin - Marko Đorđević i njegova šestočlana porodica iz Apatina nisu uspeli da vrate kredit od 1.500 evra koji su podigli da naprave kupatilo zbog čega su dobili rešenje da budu u kući 22. decembra - zbog plenidbe kuće i imovine. Iako niko od ukućana ne radi, ne primaju socijalnu pomoć. Žive od povremenih sezonskih poslova.